λιθο...Βόλος: Ιουλίου 2010\nΗταν όλοι εκεί, ένας αχταρμάς ιδεών , απόψεων και καπηλείας τον οποίο έχει επιτρέψει διαχρονικό ο ίδιος ο μεγάλος καλλιτέχνης Μίκης Θεοδωράκης.\nΤα 85α γενέθλια του μεγάλου συνθέτη, ενός από τους μεγαλύτερους συνθέτες παγκοσμίως γιορτάστηκαν στον Λυκαβηττό με μια συναυλία στην οποία ηταν όλοι οι πολιτικοί παρόντες.\nΟ Μίμης δήλωνε ότι «είμαστε υπό κατοχή από τον στρατό με τα λευκά κολάρα του ΔΝΤ» και παραδίπλα ο κυβερνητικός εκπρόσωπος Γ. Πεταλωτής δήλωνε ότι «διαχρονικά ο Μίκης εκφράζει τους αγώνες του λαού για αλλαγή και πρόοδο». Η Αλέκα Παπαρήγα καθότανε δίπλα στον Μίκη και από πίσω ο βουλευτής του ΚΚΕ Θ. Παφίλης με τον Αλ. Λυκουρέζο. Παρόντες οι υπουργοί Δρούτσας και Γερουλάνος . Ποιους εκπροσωπεί τελικώς ο Μίκης;\nΑπό τους ελάχιστους ανθρώπους που δεν χρειάζονται την πολιτική για να γίνουν γνωστοί, ο Μίκης Θεοδωράκης ήταν και είναι συνομιλητής με όλους. Από τις εξορίες και τις φυλακές στο «Καραμανλής ή τανκς», από κει στην συνεργασία με το ΠΑΣΟΚ, μετά φίλος και συνεργάτης του Μητσοτάκη και επι κυβερνήσεως Μητσοτάκη, πάντα τιμώμενο πρόσωπο από την κυβέρνηση Σημίτη, σχέσεις με τον Κωστάκη Καραμανλή και τον Γιώργο Παπανδρέου , δήλωνε και δηλώνει πάντα αριστερός.\nΜε την μουσική του συμβόλισε με τον καλύτερο τρόπο τους αγώνες των ελλήνων για δημοκρατία, ελευθερία σε εποχές δύσκολες, αλλα και με προσωπικό κόστος αφού βρέθηκε στις φυλακές και στις εξορίες.\nΑπό την μεταπολίτευση και μετά όμως δεν άφησε βραβείο για βραβείο, θέση για θέση, ευκαιρία καμιά να συνεργαστεί με όλες τις εξουσίες.\nΝαι, είναι αλήθεια ότι οι εξουσίες είχαν ανάγκη τον Θεοδωράκη και όχι αυτός αυτές. Όμως το επέτρεψε σε όλους να τον χρησιμοποιήσουν.\nΕν πάσει περιπτώσει Χρόνια Πολλά και καλά Μίκη μας!\nΑναρτήθηκε από λιθο...Βόλος στις 3:51 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 9:31 π.μ. Δεν υπάρχουν σχόλια:\nΑναρτήθηκε από λιθο...Βόλος στις 3:45 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 8:14 π.μ. Δεν υπάρχουν σχόλια:\nΑναρτήθηκε από λιθο...Βόλος στις 5:47 μ.μ. 1 σχόλιο:\nΑναρτήθηκε από λιθο...Βόλος στις 4:24 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 3:47 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 3:16 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 10:06 π.μ. Δεν υπάρχουν σχόλια:\nΑναρτήθηκε από λιθο...Βόλος στις 8:15 μ.μ. Δεν υπάρχουν σχόλια:\nΓράφει η Ιδεοπηγή. (αιρετικό).\nΧτες, διάβασα ένα άρθρο του δημοσιογράφου κ. Ευγένιου Ανδρικόπουλου, με τίτλο «Blogs: Προς τι τόσος πόνος και οδυρμός;», (www.kafeneio-gr.blogspot.com 24/7/10).\nΑναγκάζομαι, να αναφέρω το όνομα του δημοσιογράφου, μιας και αναφέρθηκε σε μια αποστροφή του κειμένου του, στα πνευματικά δικαιώματα των ΜΜΕ.\nΠαραθέτω, το επίμαχο κομμάτι του κειμένου: «αν τα ΜΜΕ προβούν ως οφείλουν στην απαίτηση καταβολής πνευματικών δικαιωμάτων τα blogs θα κλείσουν οριστικά».\nΔεν γνωρίζω προσωπικά τον κ. Ανδρικόπουλο ούτε έχω παρακολουθήσει την αρθογραφία του. Δεν θα σχολιάσω όλο το άρθρο αλλά αναρωτιέμαι ο κ. Ανδρικόπουλος είναι και νομικός;\nΑν είναι τότε κινδυνολογεί δολίως.\nΑν δεν είναι τότε διέπραξε κοινωνικό ατόπημα και εξηγούμαι.\nΔεν είμαι νομικός αλλά οι λίγες γνώσεις μου, με βοηθούν να διατυπώσω γνώμη χωρίς να ισχυρίζομαι, επιστημονικότητα, με την στενή έννοια του όρου.\nΤο πνευματικό δικαίωμα ενός δημιουργού, καταπατείται όταν κάποιος άλλος, ισχυριστεί ή αφήσει να εννοηθεί, ότι το δημιούργημα είναι δικό του και όχι αυτού που το δημιούργησε.\nΣτην περίπτωση της αναδημοσίευσης, αν αναφέρεται η πηγή δηλαδή ο συντάκτης ή το μέσον τότε δεν καταπατείται, το πνευματικό δικαίωμα.\nΓια να υπάρχει θέμα, απαίτησης καταβολής πνευματικών δικαιωμάτων, πρέπει, η χρήση ,(εν προκειμένω η αναδημοσίευση), να προσπορίσει, υλικά οφέλη στον αναδημοσιεύοντα. Τα ελεύθερα μπλογκς δεν κερδίζουν υλικά, από τις δημοσιεύσεις.\nΑν το μπλογκ, αποτελεί πηγή εσόδων, για τον ιδιοκτήτη του, τότε και μόνο τότε, τίθεται θέμα καταβολής πνευματικών δικαιωμάτων. Ένα πολύ απλοϊκό παράδειγμα: Όταν κάποιος τραγουδάει στο δρόμο το τραγούδι «άπονη ζωή» δεν υποχρεούται σε καταβολή πνευματικών δικαιωμάτων, μη τρελαθούμε κι’ όλας.\nΗ παραποίηση του κειμένου, δίνει το δικαίωμα στον συντάκτη του, να απαγορεύσει την αναδημοσίευση.\nΑλλά τι σημαίνει πνευματικό δικαίωμα; Οι δημιουργοί κυρίως οι συνθέτες μας έχουν ζαλίσει με τη συχνή επίκλησή του.\nΟ συνθέτης για να δημιουργήσει χρησιμοποιεί νότες. Οι νότες είναι δημιούργημά του ή οφείλει καταβολή πνευματικών δικαιωμάτων; Σε ποιόν;\nΧρησιμοποιεί μουσικούς δρόμους, (μουσικές «γλώσσες»), είναι δικές του; Οφείλει καταβολή πνευματικών δικαιωμάτων; Σε ποιόν;\nΟ συγγραφέας πληρώνει πνευματικά δικαιώματα για την χρησιμοποίηση των γραμμάτων της αλφαβήτου; Για τη χρησιμοποίηση της γλώσσας;\nΟ ζωγράφος πληρώνει για τα χρώματα, (όχι τις μπογιές), και τα σχήματα, πνευματικά δικαιώματα;\nΤο κυρίαρχο επιχείρημα είναι ότι ο δημιουργός δεν αποτυπώνει αλλά φαντάζεται και δημιουργεί. Ακόμη και η πιο αχαλίνωτη φαντασία αποτελεί μέρος της πραγματικότητας απ’ όπου αντλεί τα περιεχόμενά της.\nΣυνθέτω-δημιουργώ σημαίνει παίρνω υπαρκτά στοιχεία της πραγματικότητας και τα διαπλέκω ανάλογα με το τι θέλω να εκφράσω. Ας μη μας πολυζαλίζουν λοιπόν με τα πνευματικά τους δικαιώματα.\n36 ΧΡΟΝΙΑ ΜΕΤΑ...\nΛεπτομέρεια του πίνακα "Οι ποιητές". Γ. Ροϊλός, 1919.\nΑναρτήθηκε από λιθο...Βόλος στις 6:56 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 7:51 π.μ. Δεν υπάρχουν σχόλια:\nΑναρτήθηκε από λιθο...Βόλος στις 10:40 π.μ. Δεν υπάρχουν σχόλια:\nΕίναι κρίμα να γυρνάμε δεκαετίες πίσω για να βρούμε ένα όμορφο άκουσμα , αφού ζούμε στην εποχή της ορφάνιας για την ελληνική μουσική με ελάχιστες εξαιρέσεις.\nΤο τραγούδι αυτό στον καθένα μας λέει κάτι ξεχωριστό και αγγίζει την ψυχούλα του. Αυτό είναι άλλωστε η τέχνη.\nΜπορεί να μιλάει για οτιδήποτε φυλακίζει την ψυχή και το νου μας.\nΜπορεί πολλοί από εμάς να είμαστε φυλακισμένοι και να μην το έχουμε αντιληφθεί.\nΜπορεί να είμαστε εγκλωβισμένοι, μόνοι και αποξενωμένοι.\nΜπορεί η συνθηματολογία να είναι η φυλακή της σκέψης μας.\nΕίναι όμως μια φωνή ελευθερίας!\nΑναρτήθηκε από λιθο...Βόλος στις 7:58 μ.μ. Δεν υπάρχουν σχόλια:\nΗ Καπέλα Σιστίνα είναι το παρεκκλήσι του Αποστολικού Μεγάρου στην πόλη του Βατικανού. Η φήμη του βασίζεται στην αρχιτεκτονική αλλά κυρίως στο διάκοσμό του. Είναι ζωγραφισμένο εξ ολοκλήρου με τοιχογραφίες μεγάλων καλλιτεχνών της Αναγεννησης μεταξύ των οποίων ο Μιχαήλ Άγγελος, ο οποίος φιλοτέχνησε τη θρυλική οροφή του.\nΑς περιηγηθούμε λοιπόν και ας τη θαυμάσουμε με την ησυχία μας!\nΑναρτήθηκε από λιθο...Βόλος στις 8:17 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 7:19 μ.μ. Δεν υπάρχουν σχόλια:\nΈνας αιρετικός επιστήμονας είπε πρόσφατα ότι «δεν υπάρχει κακή ουσία αλλά μόνο κακή δόση». Από τη στιγμή που το διάβασα αναρωτιέμαι αν αυτό ισχύει σε όλα τα πράγματα της ζωής. Στον έρωτα, στο μνημόνιο, στο ασφαλιστικό, στις απεργίες, στις διακοπές. Η αλήθεια είναι ότι για τον έρωτα δεν έχω τέτοιες απορίες- τα έχω απαντήσει τα σχετικά ερωτήματα - αλλά το προσθέτω για να δώσω μια πιο ανάλαφρη και καλοκαιρινή διάσταση στο συμπέρασμα του επιστήμονα. «Ο κόσμος» είπε λοιπόν ένας καθηγητής που ειδικεύεται στα οικονομικά της υγείας «πρέπει να καταλάβει ότι δεν υπάρχει κακή ουσία αλλά μόνο κακή δόση».\nΚαι τώρα να το φέρουμε στα δικά μας πεζά πολιτικά. Η κυβέρνηση όταν ξαφνικά (!) διαπίστωσε ότι «λεφτά δεν υπάρχουνε», σκέφτηκε κάτι πολύ απλό. Να φοβίσει τους Έλληνες. Έτσι θα ήταν πιο εύκολο να δεχτούν όλοι τις περικοπές, να περιοριστούν οι σπατάλες, να πολεμηθεί η φοροδιαφυγή, να κυνηγηθούν οι κλέφτες… Και πράγματι τους τελευταίους τρεις μήνες η επιχείρηση φόβος πήγε πολύ καλά. Δείτε τα πρωτοσέλιδα, δείτε τους κεντρικούς δρόμους των πόλεων τα βράδια, δείτε τα λουκέτα… Προστέθηκε και ο δράκος του ΔΝΤ και μαζεύτηκαν και οι πλέον ατρόμητοι.\nΌχι βέβαια ότι δεν υπήρχε λόγος να φοβηθούμε… Η οικονομία μας ήταν στα κακά της χάλια και η ηθική τους συστήματος σάπια. Γιαυτό άλλωστε ο φόβος που έσπειραν οι κυβερνητικοί βρήκε έδαφος στην κοινωνία. Πολλοί θα σου πουν ότι δεν υπήρχε και άλλος δρόμος. Και ότι οι κοινωνίες, αν δεν φοβηθούν δεν θα συμμαζευτούν. Μήπως όμως η «δόση φόβου» έχει αρχίσει να είναι «κακή»; Μήπως η κυβέρνηση πρέπει να προσθέσει και τίποτα καινούργιο στο ρεπερτόριο της; Ο Πρωθυπουργός στη συζήτηση για το ασφαλιστικό είπε ότι «αν πάμε καλά» οι συνταξιούχοι θα πάρουν τα λεφτά τους πίσω. Δεν είναι αυτό όμως που περιμένει μια κοινωνία για να αναθαρρήσει. Χρειάζονται ένα εθνικό σχέδιο που θα συμπεριλάβει την αναδιάρθρωση του Δημοσίου, την Πράσινη ανάπτυξη, τον περιορισμό του γραφειοκρατικού Κράτους, την επέκταση του κοινωνικού Κράτους, την ανάπτυξη του Ίντερνετ, την ολοκλήρωση αναπτυξιακών έργων του Δημοσίου, την διευκόλυνση της υγιούς επιχειρηματικότητας… Ένα σχέδιο με ημερομηνίες, στόχους, κέρδη. Αντίστοιχο με αυτό του φόβου που οικοδόμησε η κυβέρνηση πολλές φορές χωρίς μέτρο.\nΑυτό βέβαια δεν μπορεί να εκπονηθεί από τους τρεις τέσσερεις υπουργούς που συνεχίζουν να δουλεύουν τον Ιούλιο (ανεξαρτήτως θερμοκρασιών και αργιών). Οι περισσότεροι κυβερνητικοί φεύγουν πια κάθε Σαββατοκύριακο από την Αθήνα (πολλοί φεύγουν το πρωί της Παρασκευής και γυρνούν το απόγευμα της Δευτέρα). Ας τους δοθεί έστω ως καλοκαιρινή εργασία. Και όταν με το καλό τελειώσουν οι αποδράσεις τους – τον Σεπτέμβριο; - ας μας δώσουν ένα νέο μνημόνιο. Όχι περικοπών όπως είναι αυτό που εκτελούμε απρόθυμα όλοι μας, αλλά εθνικών κερδών. Μπορούν;\nΠριν λίγες μέρες πραγματοποιήθηκε στην πόλη Changwon της Κορέας, η 21η Ολυμπιάδα Βιολογίας στην οποία συμμετείχαν μαθητές από εξήντα χώρες. Η χώρα μας συμμετείχε με τους επιτυχόντες μαθητές του Πανελλήνιου Διαγωνισμού Βιολογίας που οργάνωσε η Πανελλήνια Ένωση Βιοεπιστημών (ΠΕΒ) και αποτελείτο από τους Ευαγγελία Κουκάκη, Δημήτριο Γιαννέλο, Νικόλαο Ιγνατιάδη και Παρασκευά Δεληγιάννη.\nΗ Ελληνική αποστολή πέτυχε σημαντικές διακρίσεις τόσο σε πρακτικό όσο και σε θεωρητικό επίπεδο και κέρδισε δύο χάλκινα μετάλλια που απονεμήθηκαν στους Νικόλαο Ιγνατιάδη και Παρασκευά Δεληγιάννη.Σημειώνεται ότι οι διακρίσεις αυτές είναι οι πρώτες για τη χώρα μας.Η ελληνική αποστολή στην οποία συμμετείχαν και οι κ. Ανδρέας Ρούσσης-Επικ. Καθ. ΕΚΠΑ και Δημήτριος Αρβανίτης PhD -ΙΙΒΕΑΑ, επιστρέφει στην Ελλάδα αύριο, Δευτέρα στις 09:00, στο αεροδρόμιο Ελευθέριος Βενιζέλος.\nΑξίζουν πολλά συγχαρητήρια στα παιδιά για την σπουδαία επιτυχία τους αλλά και για την επάξια εκπροσώπηση της χώρας μας. Πάντα επιτυχίες παιδιά και να μην στενοχωρηθείτε που η πολιτεία δε θα σας υποδεχτεί στο αεροδρόμιο. Θα είμαστε νοερά όλοι εμείς που χαρήκαμε για την επιτυχία σας.\nΑναρτήθηκε από λιθο...Βόλος στις 7:41 μ.μ. Δεν υπάρχουν σχόλια:\n...νιώθεις πως χάνεις τις δυνάμεις σου; Νιώθεις απογοήτευση από όλα γύρω σου? Λογικό, πάντα ζούμε σε ένα τροχό που γυρίζει! Αρα, απλά προσπαθούμε να γυρίσουμε το τροχό εκεί που θέλουμε! Το καλό είναι είναι πως αν ξέρεις πως είσαι σε ένα τροχό, κοιτάς όταν είσαι στη θετική του μεριά να μη σκίζεις το κόσμο που είναι από κάτω, γιατί απλά όταν ξαναγυρίσει ο τροχός και είσαι από κάτω, θα σε περιμένουν πολλά δάκτυλα να σε χαρούν...\n...τα πράγματα είναι σχετικά απλά: Αρχικά βλέπουμε το πρόβλημα! Οταν στοχεύσουμε στο πρόβλημα, όταν τα παραδεχτούμε, όταν το αναλύσουμε είναι καιρός να το λύσουμε! Πολλές φορές κάνουμε τη λάθος κίνηση να το θάψουμε μέσα μας, αυτό υπάρχει όμως και μας τρώει σιγά-σιγά! Αρα, όπως ο κάθε πόνος, θέλει το χρόνο του για να θεραπευτεί, θέλει όμως και τα σωστά φάρμακα! Τα φάρμακα εμείς όμως τα δίνουμε, αφού ξέρουμε ακριβώς τί έχουμε ανάγκη! Αν παραμυθιαζόμαστε και από μόνοι μας, είναι σαν να λέμε ψέματα στο γιατρό, θα μας δώσει λάθος φάρμακα και το πρόβλημα θα συνεχίσει να υπάρχει...\n...κάνουμε πράγματα που μας ευχαριστούν! Πχ αφιερώνουμε χρόνο σε εμάς που πολλές φορές έχουμε ξεχάσει να μας ευχαριστούμε πια! Μια βόλτα, ένας καφές με φίλους, λίγες στιγμές κοντά στη θάλασσα ή στο βουνό πάντα μας βοηθούν να σκεφτόμαστε πιο καθαρά! Η φύση έχει την αρμονία που χρειαζόμαστε για να λειτουργήσουμε σωστά και να πάρουμε ανάσες για να ξαναβρούμε τη δύναμη που χρειαζόμαστε! Το να κλειστούμε στο σπίτι μας, μόνο κακό θα μας κάνει γιατί ο άνθρωπος έχει ανάγκη την Ηλιακή ενέργεια για να λειτουργήσει σωστά! Φανταστείτε πως μέχρι και στις φυλακές έχουν γίνει "στάσεις" για να προαυλίζονται στον Ήλιο και εμείς κλεινόμαστε σε σκοτεινά δωμάτια...\n...η ίδια η φύση έχει προβλέψει για εμάς! Σκέψου πως εκατομμύρια σπερματοζωάρια βγήκαν αλλά το δυνατότερο και γρηγορότερο, ίσως και ικανότερο ήταν αυτό που γονιμοποίησε το ωάριο που εμείς δημιουργηθήκαμε! Δεν είναι τυχαίο, έτσι πράττει η φύση για να αντέχουμε τα πάντα, να βρίσκουμε λύσεις και να επιβιώνουμε!\n...έστω νιώθουμε μόνοι! Ας σκεφτούμε διαφορετικά και ορθολογιστικά: Δεν παίζει να είμαστε μόνοι, όλο και κάποιος ενδιαφέρεται για εμάς, όλο και κάποιος περιμένει να ακούσει τα νέα μας! Δεν είμαστε ποτέ μόνοι, πάντα κάποιος εύχεται να μας δει, όλο και κάποιος μας σκέφτεται και μας περιμένει! Ας σηκώσουμε το τηλέφωνο, να επικοινωνήσουμε μαζί του-της και ας βγούμε να περάσουμε λίγες στιγμές με παρέα! Πάντα βοηθά η παρέα, αρκεί να βλέπουμε τα θετικά πάντα! Πάλι στις φυλακές έχουν κάνει πολλές "στάσεις" για να μην υπάρχουν απομονώσεις τροφίμων και εμείς κλεινόμαστε από μόνοι μας μέσα σε σκοτεινά δωμάτια ενώ είμαστε ελεύθεροι πολίτες...\n...έστω δεν είμαστε καλά στα οικονομικά μας! Στη πράξη ποτέ δεν θα είμαστε καλά στα οικονομικά μας γιατί πάντα μας λείπουν 50 ευρώ για να κάνουμε μεγαλύτερα όνειρα! Δεν είναι παράλογο να ζητάμε το περισσότερο, αρκεί όμως να ξέρουμε και πως αυτό το "λίγο" που έχουμε είναι κάτι καλό! Κάποιοι δεν έχουν ούτε αυτά που έχουμε εμείς! Από την άλλη... αν κάνουμε απολογισμό της οικονομικής μας κατάστασης, θα δούμε λύσεις και με τις σωστές αποφάσεις ίσως κάτι καλύτερο να βγει! Οι μίζερες σκέψεις φέρνουν απλά μιζέρια σαν αποτέλεσμα...\n...το καλύτερο για το τέλος: Εχετε προσέξει πως ανάλογα τη διάθεσή μας, και όπως νιώθουμε πως είμαστε έχουμε και τις ανάλογες αντιδράσεις από τους γύρω μας? Αν είμαστε στα πάνω μας, είμαστε θεμιτοί σε όλους, είμαστε η καρδιά της παρέας! Αν όμως είμαστε στα μαύρα μας τα χάλια, και οι γύρω μας κάπως έτσι μας βλέπουν! Αν νιώθουμε όμορφοι και σίγουροι για τον εαυτό μας, βλέπουμε πως και οι γύρω μας αποδέχονται, μας παραδέχονται και όλα πάνε καλά! Ολα είναι μέσα στο μυαλό μας, εμείς κανονίζουμε αν θέλουμε να βλέπουμε το ποτήρι μισογεμάτο ή μισοάδειο και πώς θα το πλασάρουμε και στους γύρω μας για να γυρίσουμε το τροχό που έλεγα και στη πρώτη παράγραφο στα μέτρα μας...\nΔεν είμαι κάποιος βολεμένος, δεν είμαι ο τύπος που έχει λύσει τα προβλήματά του, απλά είμαι τύπος που ξέρω τις δυνάμεις μου και δεν αφήνω να μου κόψει κανένας τα φτερά και τα όνειρά μου! Τέτοιοι τύποι απλά λέγονται δημιουργικοί, γιατί η φαντασία μας μπορεί να πλάθει όμορφες εικόνες εκεί που οι άλλοι βλέπουν σκουπίδια, πόνο και ματαιοδοξία...\n...γυρίστε το τροχό, είναι στο μυαλό μας!\n"Ποιος είδε κράτος κλασικό, σ'όλη τη γη μοναδικό, εκατό να ξοδεύει και πενήντα να μαζεύει; Να τρέφει όλους τους αργούς, να΄χει επτά πρωθυπουργούς, ταμείο δίχως χρήματα, και δόξης τόσα μνήματα; Να'χει Βουλή ωσάν κι αυτή με τσουτσουνάτο βουλευτή, να γεμίζει κάθε μέρα από λόγια τον αέρα; Να'χει κλητήρες για φρουρά και να σε κλέβουν φανερ...ά, και ενώ αυτοί σε κλέβουνε τον κλέφτη να γυρεύουνε;"\nΑναρτήθηκε από λιθο...Βόλος στις 5:08 μ.μ. Δεν υπάρχουν σχόλια:\nΛίγες μέρες αφότου τα δεκαπεντάχρονα λαχτάρησαν για το απολυτήριο του Γυμνασίου (πέρασα, με τι βαθμό;), εκεί στο τέλος της υποχρεωτικής εννιάχρονης εκπαίδευσης, όπου η βάση του 10 έχει σημασία, βγήκαν τα αποτελέσματα των περίφημων Πανελλαδικών Εξετάσεων για τους δεκαοκτάχρονους απόφοιτους Λυκείου. Από αυτή λοιπόν τη γιγάντια και θεαματική τελετή των Πανελλαδικών, οι πιτσιρικάδες του Γυμνασίου έμαθαν ότι το 10 της βάσης, για το οποίο κουράστηκαν και λαχτάρησαν, δεν ισχύει στις ανώτερες σχολές περνάς και με μέσο όρο κάτω από τη βάση. Περνάς και με 7 μέσο όρο, και με 6, μπορεί και με 5.\nΠαράδοξο, αλλά έτσι συμβαίνει. Για να περάσει την τάξη στο Γυμνάσιο ο μαθητής χρειάζεται βαθμό 10 κατά μέσο όρο και να μην πέφτει κάτω από τη βάση σε ορισμένο αριθμό βασικών μαθημάτων (αρχαία, μαθηματικά κλπ.). Για να περάσει σε κάποιο πανεπιστήμιο ή ΤΕΙ δεν χρειάζεται τίποτε, χρειάζεται ό, τι να ’ναι... Πρόκειται για διπλό μήνυμα, για το double bind των ανθρωπολόγων, αυτό που οδηγεί σε σχιζοφρένεια κατά τους ψυχαναλυτές...\nΌλο το ελληνικό εκπαιδευτικό σύστημα εκπέμπει τέτοια σχιζοφρενιογόνα μηνύματα, σήματα καταστροφής. Με τη χώρα επισήμως σε κατάσταση εκτάκτου ανάγκης, το σχολείο εξακολουθεί να βρίσκεται σε λήθαργο, να αφίσταται από τις πνευματικές επιθυμίες και ανάγκες των πολιτών, να αφίσταται από τις παραγωγικές ανάγκες της χώρας, να αφίσταται από την κοινή λογική.\nΗ υπουργός Παιδείας άρχισε τη μεταρρύθμισή της (κάθε υπουργός κάνει μεταρρύθμιση...) καταργώντας τη βάση του 10. Για να μη μείνουν κενές θέσεις στα ανεπιθύμητα ΑΕΙ και ΤΕΙ για να μη μείνουν άδειες οι επαρχιακές πόλεις, οι γκαρσονιέρες τους και οι καφενειοταβέρνες τους για να μη μείνουν άδεια τα ΚΤΕΛ και οι πτήσεις για να παρκάρουν οι νέοι σε σχολές και να μην εμφανιστούν στη μετρούμενη, ήδη τρομακτική, νεανική ανεργία για να εξακολουθήσουν οι φοιτητές να αφαιμάσσουν τις ήδη εξαντλημένες οικογένειες καταγωγής.\nΓιατί να υποτιμώνται τόσα και τόσα επαγγέλματα και να ωθούνται όλα, μα όλα, τα παιδιά σε αυτή τη σισύφεια ακαδημαϊκή οδό, που βγάζει μόνο στην αδράνεια, τη ματαίωση και την αεργία; Η πολιτεία, οι κυβερνήσεις, οι «μεταρρυθμιστές» υπουργοί Παιδείας περιφρόνησαν τον επαγγελματικό προσανατολισμό και τις επαγγελματικές σχολές - από τερατώδη άγνοια, από αδράνεια, από έλλειψη κριτηρίων και βούλησης. Και από τερατώδη λαϊκισμό: άλλο να τάζεις πανεπιστήμιο σε κάθε κωμόπολη, και άλλο να ιδρύεις επαγγελματική σχολή εστίασης ή ένδυσης: το ένα εξασφαλίζει γκλάμουρ και ψήφους, το άλλο απαιτεί οργάνωση, εργασία, υποδομή, σύνδεση με την κοινωνία και την παραγωγή. Άρα, όποιος θέλει να σπουδάσει μάγειρας ή μοντελίστ και να γίνει τεχνίτης, περήφανος μαΐστορας, ελεύθερος επαγγελματίας, ας πάει στο εξωτερικό. Όποιος θέλει να σπουδάσει υποψήφιος άεργος, άνεργος, δούλος του πολιτευτή, επισφαλής υπάλληλος, είναι καλόδεχτος σε δεκάδες πανεπιστήμια ανά την ελληνική επικράτεια.\nΗ κυβέρνηση Γ. Παπανδρέου, εφαρμόζοντας το Μνημόνιο, αναμορφώνει βίαια την κοινωνία, εισάγει ένα νέο αφήγημα για το τι εστί πολίτης, κράτος, κοινωνικό συμβόλαιο. Αναμορφώνει οδυνηρά το ασφαλιστικό και το εργασιακό περιβάλλον.\nΑς δεχτούμε ότι δεν μπορεί να πράξει διαφορετικά στην παρούσα φάση. Μπορεί όμως να επιχειρήσει άλλες μεταρρυθμίσεις, που δεν φέρνουν πόνο, αλλά ελπίδα και ανάπτυξη; Μπορεί να πράξει κάτι αντιστρόφως ανάλογο στην εκπαίδευση; Μπορεί να ξεκινήσει μια σοβαρή, βαθιά, δημοκρατική μεταρρύθμιση, για ένα σχολείο του 21ου αιώνα που θα αξιοποιεί τις πολλές δυνάμεις αυτού του λαού, που θα δίνει γνώση, κουλτούρα και προοπτική στους νέους, που δεν θα εξαντλεί τις οικογένειές τους; Που δεν θα δημαγωγεί με την κατάργηση του 10; Που δεν θα ιδρύει κι άλλα ευτελή πανεπιστήμια;\nΑναρτήθηκε από λιθο...Βόλος στις 1:04 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 6:42 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 5:36 μ.μ. Δεν υπάρχουν σχόλια:\nΑναρτήθηκε από λιθο...Βόλος στις 5:56 μ.μ. Δεν υπάρχουν σχόλια:


Κάντε Χριστούγεννα στο Νησί των Χριστουγέννων! - Noikokyra.gr\n24 Νοεμβρίου 2013 27 Δεκεμβρίου 2014 noikokyra\nΗ ιστορία λέει πως ανήμερα των Χριστουγέννων του 1643, ένα πλοίο της Εταιρίας πλοίων Ανατολικής Ινδίας, που διέπλεε τον Ινδικό πέρασε κοντά από ένα «άγνωστο νησί». Ο καπετάνιος του πλοίου William Mynors δεν καταδέχθηκε να αποβιβαστεί στο ασήμαντο νησί για να το γνωρίσει. Δεν παρέλειψε ωστόσο να το βαφτίσει! Έτσι το άγνωστο νησί ονομάστηκε «Νησί των Χριστουγέννων» σε ανάμνηση της ημέρας ανακάλυψής του.\nΠέρασαν μερικές εκατοντάδες χρόνια και το νησί συνέχισε να παραμένει αδιάφορο για τους δυτικούς αποικιοκράτες μέχρι το 1888 όταν οι Άγγλοι ανακάλυψαν ότι το νησί είχε κοιτάσματα φωσφορικού ασβεστίου και έσπευσαν να το εκμεταλλευτούν θεωρώντας το αγγλική κτίση. Το νησί πέρασε από τα χέρια πολλών «κατακτητών» και «ιδιοκτητών» και σήμερα ανήκει πια στην επικράτεια της Αυστραλίας.\nΑν και ανήκει στην Αυστραλία, το νησί των Χριστουγέννων απέχει αρκετά μακριά από αυτήν. Βρίσκεται 2.600 χιλιόμετρα βορειοδυτικά του Περθ της Δυτικής Αυστραλίας, αλλά το πλησιέστερο σύνορο του είναι το νησί της Ιάβας, σε απόσταση 360 χιλιομέτρων. Έχει έκταση 135 τετραγωνικά χιλιόμετρα, όσο περίπου και η δική μας Κέα. Πρωτεύουσα του νησιού είναι το Σέτλμεντ.\nΟι λιγοστοί κάτοικοί του, 2000 πάνω κάτω, ασχολούνται κυρίως με την εξόρυξη του φωσφορικού ασβεστίου, την αλιεία και τον τουρισμό. Το 60% του πληθυσμού είναι κινεζικής καταγωγής ενώ το 20% από τη Μαλαισία. Οι υπόλοιποι είναι από άλλες περιοχές της Ασίας ενώ υπάρχουν και λίγοι Ευρωπαίοι και Αυστραλοί. Μιλούν αγγλικά επίσημα, αλλά επίσης κινέζικα και μαλαισιανά και πιστεύουν σε διάφορες θρησκείες, με επικρατέστερη τον βουδισμό.\nΤο Νησί των Χριστουγέννων είναι διάσημο και για ακόμη ένα λόγο εκτός από το όνομά του. Εδώ υπάρχει ο μεγαλύτερος πληθυσμός Κόκκινων Καβουριών (Gecarcoidea natalis). Υπολογίζεται ότι κάθε χρόνο, πάνω από 120 εκατομμύρια καβούρια αυτού του είδους, μεταναστεύουν στο νησί για να γεννήσουν. Αυτό συμβαίνει με την έναρξη της περιόδου των βροχών (Οκτώβριος – Δεκέμβριος) και ανάλογα με τον κύκλο του φεγγαριού! Το νησί κυριολεκτικά κοκκινίζει και είναι ένα ανεπανάληπτο θέαμα τα στίφη των καβουριών που κατακλύζουν τους δρόμους και τις ακτές. Εκτός από τα Κόκκινα Καβούρια, υπάρχουν κι άλλα 13 είδη καβουριών στο νησί, κάποια μάλιστα ζουν μόνιμα στην ξηρά και πηγαίνουν στη θάλασσα μόνο για λίγο διάστημα.\nΑλλά και οι φίλοι της θάλασσας και του βυθού δεν θα μείνουν παραπονεμένοι. Το Νησί των Χριστουγέννων είναι περιτριγυρισμένο από έναν στενό τροπικό ύφαλο, και έτσι είναι ιδανικό μέρος για καταδύσεις. Ο ύφαλος σχηματίζεται από πολλά αβλαβή κοράλλια και άλλα είδη θαλάσσιας ζωής. Η βόρεια ακτή ιδίως υπερηφανεύεται για μερικά από τα πιο παρθένα κοράλλια στον κόσμο, που φιλοξενούν μια μεγάλη ποικιλία από μικρά τροπικά είδη ψαριών.\nΤο Νησί των Χριστουγέννων είναι επίσης γνωστό ως διεθνής προορισμός για ψάρεμα. Η τουριστική αλιεία είναι οργανωμένη και μπορεί κανείς να ψαρέψει μεγάλα ψάρια, λίγες εκατοντάδες μέτρα μακριά από τις ακτές. Ειδικοί χάρτες αθλητικής αλιείας, ενοικιαζόμενες ψαρόβαρκες και πεπειραμένοι τοπικοί ψαράδες, θα σας βοηθήσουν να; ψαρέψετε τις ψαρούκλες των ονείρων σας. Τουριστικά ταξίδια με πρόγραμμα αθλητικής αλιείας οργανώνονται καθ’ όλη τη διάρκεια του έτους.\nΑν ψάχνετε για μεγάλες οργανωμένες παραλίες, για κολύμπι και παιχνίδια στο νερό, ατυχήσατε. Αν όμως ψάχνετε κρυφές παρθένες και άγριες παραλίες, είστε στο κατάλληλο μέρος.\nΛόγω του τροπικού κλίματος στην περιοχή επικρατούν περίοδοι ξηρασίας και περίοδοι βροχών που πέφτουν ανάμεσα στον Νοέμβρη και το Μάιο. Ο Φεβρουάριος και ο Μάρτιος είναι οι πιο βροχεροί μήνες. Η υψηλότερη θερμοκρασία είναι τον Απρίλιο στους 28°C και η χαμηλότερη τον Αύγουστο στους 22°C. Από το νησί των Χριστουγέννων περνάνε και τροπικοί κυκλώνες που φέρνουν μαζί τους δυνατούς ανέμους, βροχές και φουρτουνιασμένη θάλασσα. Έτσι, η καλύτερη περίοδος για να τα επισκεφτείτε είναι από Δεκέμβριο ως Μάρτιο, αφού πρώτα επικοινωνήσετε με την πρεσβεία της Αυστραλίας για τη βίζα σας.\nΣτο Νησί των Χριστουγέννων μπορείτε να πάτε αεροπορικώς από το Περθ της Αυστραλίας, απ’ όπου εκτελούνται τακτικές πτήσεις.\nΣτο Νησί των Χριστουγέννων μην περιμένετε να βρείτε πολυτελή ξενοδοχεία και συγκροτήματα, και γενικά πολλές επιλογές καταλυμάτων. Ωστόσο αυτά που θα βρείτε καλύπτουν τον μέσο τουρίστα. Θα πρέπει να κάνετε κράτηση αρκετά νωρίτερα για να έχετε το κεφάλι σας ήσυχο. Αν θέλετε να κάνετε κράτηση on-line, μπορείτε να βρείτε περισσότερες πληροφορίες εδώ.\n24 Νοεμβρίου 2013 27 Δεκεμβρίου 2014 0 Like Like 2,438


Τα 10 καλύτερα ξενοδοχεία κοντά σε: Alexander Nevskiy Church\nΤα καλύτερα ξενοδοχεία κοντά σε: Alexander Nevskiy Church, Kamianets-Podilskyi\nSoborna Street 2, Kamianets-Podilskyi 32301, Ουκρανία\nAlexander Nevskiy Church: Διαβάστε κριτικές\nΣε οποιαδήποτε απόσταση από: Alexander Nevskiy Church\nΦίλτροΣε οποιαδήποτε απόσταση από: Alexander Nevskiy Church\n0,0 χλμ. από Alexander Nevskiy Church\n0,9 χλμ. από Alexander Nevskiy Church\n1,2 χλμ. από Alexander Nevskiy Church\n1,7 χλμ. από Alexander Nevskiy Church\n56,5 χλμ. από Alexander Nevskiy Church\n56,9 χλμ. από Alexander Nevskiy Church\n63,9 χλμ. από Alexander Nevskiy Church\n64,3 χλμ. από Alexander Nevskiy Church\n64,5 χλμ. από Alexander Nevskiy Church\n65,2 χλμ. από Alexander Nevskiy Church\n65,3 χλμ. από Alexander Nevskiy Church\n65,5 χλμ. από Alexander Nevskiy Church\n66,9 χλμ. από Alexander Nevskiy Church\n34,4 χλμ. από Alexander Nevskiy Church\n53,8 χλμ. από Alexander Nevskiy Church\n56,3 χλμ. από Alexander Nevskiy Church\n60,3 χλμ. από Alexander Nevskiy Church\n66,3 χλμ. από Alexander Nevskiy Church\n66,6 χλμ. από Alexander Nevskiy Church\n66,8 χλμ. από Alexander Nevskiy Church


Ενοικιαζόμενα για διακοπές σε Φουενκαράλ-Ελ Πάρντο: κλείστε Διαμερίσματα & άλλα | Vrbo\nΦουενκαράλ-Ελ Πάρντο: Βρείτε τις καλύτερες επιλογές τουριστική κατοικίας για τις διακοπές σας.\nΔιαμέρισμα Doctor Guiu με ιδιωτική βεράντα\nΔΙΑΜΕΡΙΣΜΑ ΣΤΗ ΒΑΓΟΥΑΔΑ\nΔιαμέρισμα 65μ. Την οδό Angel Mugica.\nΕλάτε εδώ (Fuencarral), για να εξερευνήσετε τη ρομαντική ατμόσφαιρα της πόλης\nΑν επιλέξετε αυτόν τον προορισμό (Fuencarral) για τις διακοπές σας, θα απολαύσετε η διασκέδαση και τα μουσεία. Οι ταξιδιώτες που έρχονται σε αυτήν την ρομαντικός και φιλική πόλη μαγεύονται με τα μαγαζιά και τις καφετέριες. Μερικά μόνο από τα μέρη που δεν πρέπει να παραλείψετε να επισκεφτείτε στην περιοχή είναι τα ακόλουθα: Εκθεσιακό Κέντρο IFEMA - Feria de Madrid και Plaza Mayor. Ενοικιάστε μια τουριστική κατοικία για τις διακοπές σας και χαλαρώστε σαν στο σπίτι σας. Πολλές από αυτές τις κατοικίες διαθέτουν πλήρως εξοπλισμένη κουζίνα για να φτιάχνετε οι ίδιοι τα γεύματά σας.\nFuencarral: Δραστηριότητες και σημεία ενδιαφέροντος εδώ\nΘέλετε να ανακαλύψετε κορυφαία σημεία ενδιαφέροντος για να επισκεφτείτε ενώ είστε στην πόλη; Αν και μπορεί να σας δελεάζει η ιδέα να διαμείνετε στην άνετη τουριστική κατοικία σας, δεν θέλετε να εξερευνήσετε όλα όσα έχει να προσφέρει αυτός ο προορισμός (Fuencarral) που είναι ιδανικός για αποδράσεις; Ορίστε μερικά από τα πιο δημοφιλή σημεία ενδιαφέροντος που μπορείτε να εξερευνήσετε, τα οποία απέχουν μόνο 48,2 χλμ. από το κέντρο της πόλης:\nΖωολογικός κήπος και Ενυδρείο Μαδρίτης (11,1 χλμ.)\nΛέσχη γκολφ (3,7 χλμ.)\nΚέντρο Γκολφ Centro Nacional de Golf (4,2 χλμ.)\nΚέντρο Γκολφ Golf La Moraleja 2 (5,4 χλμ.)\nΣχολή Γκολφ Green Canal Golf (5,7 χλμ.)\nΚέντρο Γκολφ Golf La Moraleja (6,5 χλμ.)\nΕξερευνήστε τις φυσικές ομορφιές σε: Fuencarral\nΕίτε είστε δραστήριος ταξιδιώτης είτε απλά θέλετε να απολαύσετε το τοπίο, αυτός ο προορισμός (Fuencarral) αποτελεί ιδανική επιλογή, για να απολαύσετε τη μητέρα φύση. Αυτά είναι μερικά από τα πιο εκπληκτικά φυσικά χαρακτηριστικά της περιοχής, που απέχουν μόνο 48,2 χλμ. από το κέντρο της πόλης:\nΠάρκο El Retiro (8,5 χλμ.)\nΠάρκο Parque Norte (2 χλμ.)\nΠάρκο Dehesa de la Villa (4,5 χλμ.)\nΚήπος Jardin de la Vega (6,6 χλμ.)\nΠάρκο Juan Carlos I (7,3 χλμ.)\nFuencarral: Πώς να μετακινηθείτε σε αυτόν τον προορισμό και στη γύρω περιοχή\nΤο κοντινότερο αεροδρόμιο είναι το: Μαδρίτη (MAD-Adolfo Suarez Madrid-Barajas), και απέχει 10,3 χλμ. από το κέντρο της πόλης.\nΑν προτιμάτε να ταξιδεύετε με τρένο, ο κύριος σταθμός είναι Σταθμός Ramón Y Cajal της Μαδρίτης. Μπορείτε να πάρετε το μετρό από διάφορους σταθμούς, όπως Σταθμός Fuencarral, και να μετακινηθείτε εύκολα σε ολόκληρη την πόλη.\nΦουενκαράλ-Ελ Πάρντο: Πού να μείνετε;\nΦουενκαράλ-Ελ Πάρντο: Στις καταχωρίσεις των καταλυμάτων μας για το 2020, θα βρείτε 36 διαφορετικά εξοχικά σπίτια. Από 21 Διαμερίσματα έως 9 Οικίες, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη Vrbo θα νιώθετε όπως στο σπίτι σας.\nΦουενκαράλ-Ελ Πάρντο - Εξερευνήστε προορισμούς στη γύρω περιοχή\nΚέντρο Γκολφ Centro Nacional de Golf\nΣταθμός El Goloso της Μαδρίτης


Το «Nammos» της Μυκόνου πάει… Νέα Υόρκη! | Τι λες τώρα;\nHome \_ Ελλάδα \_ Το «Nammos» της Μυκόνου πάει… Νέα Υόρκη!\nΤο «Nammos» της Μυκόνου πάει… Νέα Υόρκη!\nΤι λες τώρα; 9 Σεπτεμβρίου, 2014 10:52 ΠΜ\nΣτο roof garden ενός ιστορικού κτιρίου στο Μανχάταν πάνω στη θάλασσα με θέα στο Αγαλμα της Ελευθερίας, οι Νεοϋορκέζοι θα τρώνε σύντομα φαγκρί ψαρεμένο στο Αιγαίο – Ποιος είναι ο Ελληνοαμερικανός με τα 26 εστιατόρια που έκλεισε το deal, έχοντας όνειρο να κάνει Μύκονο τη γειτονιά της Wall Street\nΤο ονοματεπώνυμό του, Χάρης Πουλακάκος, αν και άσημο στα καθ’ ημάς, αρκεί να το αναζητήσει κάποιος στο Google με λατινικούς χαρακτήρες για να αντιληφθεί την επιχειρηματική του βαρύτητα: ιδιοκτήτης 26 εστιατορίων στη Νέα Υόρκη, σε θέσεις-κλειδιά της μητρόπολης των μητροπόλεων. Λόγος βέβαια διόλου αρκετός για να εξασφαλίσει τραπέζι αφού λίγο πριν τη δύση στο εστιατόριο του «Nammos» δεν υπάρχει διαθέσιμη ούτε καρέκλα. Το γεγονός, αντί να τον απογοητεύσει, τον εξιτάρει και κεντρίζει την περιέργειά του. Επιστρέφει αποφασισμένος το επόμενο μεσημέρι έχοντας φροντίσει ωστόσο να κάνει κράτηση από την προηγουμένη.\nΠαραγγέλνει, δοκιμάζει, απολαμβάνει. «Εδώ θα κάνουμε τον γάμο του Πέτρου (σ.σ.: ο γιος του)», αποφαίνεται ενώ ακόμα δεν έχει σερβιριστεί το επιδόρπιο. Η σύζυγός του δείχνει να συμφωνεί. Φεύγοντας θα πάρει μαζί του και μια κάρτα του μαγαζιού. Λίγους μήνες αργότερα, μέσα στον χειμώνα, θα επικοινωνήσει και θα αφήσει μήνυμα στον τηλεφωνητή του εστιατορίου.\n«Είμαι ο τάδε, τηλεφωνώ από Νέα Υόρκη, παρακαλώ επικοινωνήστε μαζί μου το συντομότερο δυνατό». Ο ένας εκ των τριών ιδιοκτητών της επιχείρησης «Nammos», ο Αιγύπτιος σεφ Σάμι Ιμπραήμ, θα ανταποκριθεί στο μήνυμα.\nΤο γαμήλιο πάρτι θα πραγματοποιηθεί με μεγάλη επιτυχία και οι καλεσμένοι θα φύγουν από το νησί ενθουσιασμένοι. Ο Σάμι Ιμπραήμ θα επιστρέψει μάλιστα 10.000 ευρώ στον Χάρη Πουλακάκο, με το σκεπτικό ότι από τη στιγμή που ο τελευταίος είχε φέρει το κρασί και οι καλεσμένοι που παρευρέθησαν ήταν τελικά λιγότεροι από 140 δεν θα έπρεπε να πληρώσει το αρχικά συμφωνηθέν ποσό. Η κίνηση εντυπωσίασε τον Ελληνοαμερικανό επιχειρηματία και την εκτίμησε δεόντως.\nΟι δυο τους θα κρατήσουν τακτική επαφή και τέσσερα χρόνια αργότερα ο Αιγύπτιος μέτοχος του «Nammos» θα δεχτεί νέο μήνυμα στον τηλεφωνητή του: «Σε θέλω στη Νέα Υόρκη το συντομότερο, να συζητήσουμε για μπιζνες».\nΤην 1η Αυγούστου 2012 ο Σάμι Ιμπραήμ βρίσκεται στα γραφεία της εταιρείας του κ. Πουλακάκου. Η συζήτησή τους θα είναι σύντομη, αλλά αρκετά ενδιαφέρουσα. «Θέλω να κάνουμε ένα “Nammos” εδώ. Εγώ βάζω τον χώρο και εσείς το μάνατζμεντ».\nΤου δείχνει μάλιστα και το κτίριο στην οροφή του οποίου σκοπεύει να φιλοξενήσει το μυκονιάτικο εστιατόριο. Είναι το Battery Maritime Building το οποίο βρίσκεται στην κορυφή του Μανχάταν, στο τέλος της 10 South Street, λίγα τετράγωνα νότια της Wall Street, εκεί όπου χτυπά η καρδιά της οικονομίας της Αμερικής. Πρόκειται για ένα ιστορικό κτίριο που αποτελεί αφετηρία για τα πλοία που μπαρκάρουν από τη Νέα Υόρκη, ενώ απ’ όλες τις πλευρές του βλέπει στο Αγαλμα της Ελευθερίας.\nΟι μέρες περνούν, η βίζα του εκπνέει και εκείνος καλείται να αποφασίσει τι θα κάνει με τη ζωή του. Η απόφασή του είναι θέμα δευτερολέπτων. Η επιστροφή του στο Κάιρο μετατίθεται για κάποια άλλη στιγμή στο μέλλον, ενώ εξακολουθεί να εργάζεται στην κουζίνα του «Le Palmier» για περίπου 1,5 χρόνο.\nΖώντας παράνομα πλέον στην Ελλάδα, αποφεύγει να κινείται σε πολυσύχναστες περιοχές όπου παραμονεύει η Αστυνομία. Αγοράζει βιβλία μαγειρικής και πέφτει με τα μούτρα στο διάβασμα, έχοντας πλέον κατασταλάξει ότι αυτός είναι ο χώρος που τον ενδιαφέρει και θέλει να δραστηριοποιηθεί. Οσα χρήματα βγάζει ως βοηθός μάγειρα τα ξοδεύει δοκιμάζοντας διαφορετικές γεύσεις σε άλλα εστιατόρια όπου πηγαίνει ως θαμώνας. Διψά για μάθηση και νέες εμπειρίες. Κάποια στιγμή αφήνει το «Le Palmier» και πιάνει δουλειά στην κουζίνα του πιο κλασικού και comme il faut «Taboo» στην περιοχή του Χίλτον.\nΑλλο πελατολόγιο, άλλες παραστάσεις, νέες εμπειρίες. Τα καλοκαίρια τον βρίσκουν στην Κω να εργάζεται σε εστιατόρια του νησιού μέχρι και το Πάσχα του 1991 όπου ταξιδεύει στη Μύκονο για να συναντήσει το ίδιο φιλικό του πρόσωπο που τον παρότρυνε να έρθει στην Ελλάδα.\n«Πήγα για μία εβδομάδα διακοπές, όπως έκαναν τόσοι άλλοι τότε», θυμάται ο 47χρονος σήμερα Αιγύπτιος σεφ. «Πήγα για μία εβδομάδα και κάθισα συνολικά δέκα καλοκαίρια», προσθέτει.\nΤον χειμώνα του 1996 κλείνει στο «Caprice» στο Κολωνάκι. Είναι το μπαρ-εστιατόριο, αδερφάκι του ιστορικού μπαρ της Μυκόνου, που προκαλεί αίσθηση στην πόλη και αλλάζει τα δεδομένα στον χάρτη της διασκέδασης.\nΣτα απογευματινά πάρτι που οργανώνει γίνεται το αδιαχώρητο και όλες οι φυλές της πόλης φρενιάζουν χορεύοντας στα τραπέζια χωνεύοντας T-bone steaks και λαχταριστούς λουκουμάδες, τα δύο δημοφιλή πιάτα του εστιατορίου.\n«Αν υπάρχει κάτι για το οποίο θα έπρεπε να αισθάνομαι χαρούμενος σήμερα δεν είναι αυτό που κατάφερα να πετύχω, αλλά η διαδρομή μου ως εδώ», απαντά στο ερώτημα για το ποιο θεωρεί ότι είναι το μυστικό της επιτυχίας που τον οδήγησε από το μηδέν στην κορυφή. Και εξηγεί:\n«Ολα όσα έχουμε πετύχει μπορούν να διαλυθούν μέσα σε μια νύχτα. Οσα όμως έζησα, γεύτηκα και είδα όλα αυτά τα χρόνια δεν μπορούν να διαγραφούν ποτέ από τη μνήμη μου». Οπως φαίνεται οι εμπειρίες ζωής του Σάμι Ιμπραήμ συνεχίζονται εντονότερες. Αυτή τη φορά με φόντο το Αγαλμα της Ελευθερίας, στην κορυφή του Μανχάταν.\n30 αποφθέγματα του “σκοτεινού” και προσωκρατικού φιλόσοφου Ηρακλείτου.\n40 πολύ δυνατές γυναίκες που ήταν πρώτες\nΑυτοδίδακτος φωτογράφος δείχνει τις εικόνες που τράβηξε μόλις βγήκε από τη φυλακή


Αντίσταση στα Γιάννενα: ΟΛΟΙ στην 24ωρη ΑΠΕΡΓΙΑ στο Δημόσιο την ΠΕΜΠΤΗ 24 ΝΟΕΜΒΡΗ!\nΔιαδηλώνουμε κόντρα στο αντιασφαλιστικό τερατούργημα που καταργεί το δικαίωμά μας στην ασφάλιση και μετατρέπει τις συντάξεις -νέες και παλιές- σε προνοιακά επιδόματα. Κόντρα στη διάλυση του συστήματος περίθαλψης, την κατάργηση του δικαιώματος στην υγεία, την παιδεία και την ασφάλιση. Ενάντια στα μισθολόγια πείνας και τη φορομπηξία που λεηλατεί ό,τι έχει απομένει από το εισόδημά μας.\nΑντιδρούμε στο νέο συνδικαλιστικό νόμο που θέλει να καταργήσει το δικαίωμα στην απεργία και να σπάσει κάθε μορφή συλλογικής οργάνωσης στους χώρους δουλειάς.\nΕνώνουμε τη φωνή μας με τους λαούς της περιοχής ενάντια στην επιθετική πολιτική των ιμπεριαλιστών που αιματοκυλούν τον πλανήτη, σκορπίζοντας τον πόλεμο και την προσφυγιά.\nΚαταγγέλλουμε την κυβερνητική πολιτική της υποταγής στα αμερικανικά συμφέροντα και την προκλητική υποδοχή του αρχιμακελάρη Ομπάμα τις μέρες του Πολυτεχνείου.\nΓια να ανασχεθεί και να ανατραπεί αυτή η πορεία, είναι ανάγκη να οργανώσουμε τις αντιστάσεις και τις διεκδικήσεις μας, την αναμέτρησή μας με τις δυνάμεις του συστήματος. Να ορθώσουμε το ανάστημά μας κόντρα στους ανοιχτούς εχθρούς που εφορμούν στα δικαιώματα και τις κατακτήσεις μας, αλλά και κόντρα στους ψεύτικους φίλους που βάζουν σοβαρά εμπόδια στην πάλη μας, υπονομεύοντάς την. Να γυρίσουμε την πλάτη στις ξεπουλημένες συνδικαλιστικές ηγεσίες που προωθούν τη γραμμή της ταξικής συνθηκολόγησης και της υποταγής σε βάρος της εργατικής τάξης.\nΓια να μην περάσει η νέα επίθεση, η νέα αντεργατική αντιλαϊκή έφοδος του συστήματος και της κυβέρνησής του, για να σταματήσει το ματοκύλισμα και ο ξεριζωμός των λαών είναι μεγαλύτερη παρά ποτέ η ανάγκη για συγκρότηση της εργατικής τάξης και του λαού σε δύναμη αναμέτρησης με το σύστημα.\nΣτις 24 Νοέμβρη απεργούμε για:\nΝΑ ΜΗΝ ΠΕΡΑΣΟΥΝ ΤΑ ΝΕΑ ΑΝΤΕΡΓΑΤΙΚΑ ΜΕΤΡΑ!\nΕΛΕΥΘΕΡΟ ΣΥΝΔΙΚΑΛΙΣΜΟ, ΑΝΕΞΑΡΤΗΤΟ ΑΠΟ ΤΟ ΚΡΑΤΟΣ!\nΟΧΙ ΣΤΗΝ ΑΞΙΟΛΟΓΗΣΗ!\nΕτικέτες απεργία , ταξική πορεία


+ Τελικά φαίνεται ότι δεν υπάρχει θέμα στην «Πελοπόννησο». Το 51% της αρχαιότερης εφημερίδας της χώρας έχει πλέον μεταβιβασθεί στη νέα ιδιοκτησία, τον Θανάση Λάλα και τον Γ. Πανόπουλο, και το ποσοστό θα φθάσει στο 78% μέσα στην επόμενη διετία. Όπως μας είπε ο κ. Λάλας, η εφημερίδα θα συνεχίσει με την ίδια συντακτική ομάδα και δεν θα πρέπει κανένας εργαζόμενος ν’ ανησυχεί.\n+ Και με την ευκαιρία διευκρίνισε, απαντώντας σε σχετική ερώτηση για το αν αληθεύει ότι είναι στις προθέσεις του η αγορά και άλλων ημερήσιων επαρχιακών εφημερίδων, ότι έχει ήδη επαφές με δύο εφημερίδες του Ηρακλείου Κρήτης, την «Πατρίδα» του Αλέκου Μυκονιάτη και τη «Μεσόγειο» του Γραμματικάκη, ενώ στον σχεδιασμό υπάρχει και η Λάρισα…\n+ Και ξαφνικά άρχισε η κόντρα Φούρα – Αντζουλάτου! Από αυτήν εδώ τη στήλη, όμως, το είχαμε προβλέψει. Γιατί απλούστατα οι φιλοδοξίες του κ. Αντζουλάτου ήταν γνωστές και έρχονταν σε ευθεία σύγκρουση με αυτές του κ. Φούρα. Άλλωστε πολλοί γνωρίζουν ότι ο στόχος του πατρινού επιχειρηματία είναι η δημαρχία. Και αυτό δεν το κρύβει. Έχει μάλιστα σύμμαχο τον πρώην δήμαρχο Βαγγέλη Φλωράτο.\n+ Κατάφερε μέσα από χίλιες δυσκολίες να εκλεγεί πρόεδρος του Επιμελητηρίου. Έκανε επιχειρηματικές κινήσεις «κοινωνικού» χαρακτήρα. Είναι φιλικός με τον Τύπο και αυτό αποδίδει, αφού προβάλλεται ανελλιπώς! Παράλληλα έχτισε ισχυρές συμμαχίες σε όλα τα επίπεδα. Μέχρι στο τοπικό ΠΑΣΟΚ έχει ισχυρούς φίλους… Εσχάτως μάλιστα είναι ο πρωταγωνιστής της υπόθεσης του Παμπελοποννησιακού Σταδίου της Πάτρας. Γιατί αυτός είναι που παίζει τον βασικό ρόλο στη διαπραγμάτευση με τα Ολυμπιακά Ακίνητα.\n+ Πληροφορίες που έγιναν γνωστές λένε ότι λίαν συντόμως ο κ. Φλωράτος πρόκειται να ανακοινώσει την αποχώρησή του από τα κοινά. Η εξέλιξη αυτή θεωρείται αναμενόμενη τόσο από τους δημοτικούς παράγοντες όσο και από τους ανθρώπους της τοπικής Νέας Δημοκρατίας.\n+ Μάλιστα έχει ήδη αρχίσει η συζήτηση στο εσωτερικό του κόμματος για το ποιος ή ποια θα τον αντικαταστήσει. Πολλά τα ονόματα αλλά δεν υπάρχει ακόμα κάτι συγκεκριμένο. Άλλωστε σε όλη αυτήν την υπόθεση θα παίξουν πολύ σημαντικό ρόλο και οι βουλευτές. Τον σημαντικότερο ίσως!\n+ Το νομαρχιακό συμβούλιο Αχαΐας ψήφισε τελικώς υπέρ της επαναλειτουργίας των λατομείων!\n+ Έρχονται 1.480 νέες θέσεις ελεγχόμενης στάθμευσης. Επέκταση παρκόμετρων σε Μαιζώνος, Όθωνος – Αμαλίας και Αγίου Ανδρέου. Λεωφορειολωρίδα στην οδό Κορίνθου. Πρόστιμο 30 ευρώ για όποιον κάνει παράβαση. Επαναπροσδιορισμός των χώρων στάθμευσης για τους μόνιμους κατοίκους. Και φυσικά όλα αυτά θα έχουν εξάμηνη δοκιμαστική διάρκεια.\n+ Τελικά φαίνεται ότι δεν υπάρχει θέμα στην «Πελοπόννησο». Το 51% της αρχαιότερης εφημερίδας…


Antiterra: Τι είναι ; | Oroskopos.tv\nΓνωρίζετε πού σας βγάζουν τα βήματά σας;\nΠάντα; Έχει τύχει ποτέ να νομίσετε ότι είστε σε κάποιον άγνωστο τόπο, ενώ είστε απλά στην εξώπορτα του σπιτιού σας;\nΈχει τύχει ποτέ να κοιτάτε τον δρόμο που παίρνετε κάθε μέρα για να πάτε στη δουλειά και να μην αναγνωρίζετε τίποτα, να μην μπορείτε να προσανατολιστείτε;\nΑν ναι, έχετε περάσει κι εσείς την Πύλη της Αντί Γης. Της Antiterra.\nΠρόκειται, όπως λένε οι ερευνητές των Πέρα Κόσμων, για μια Γη το ίδιο πραγματική όπως αυτή που βλέπουμε συνέχεια. Και υπάρχει επίσης συνέχεια. Απλά, εμείς ζούμε στον ένα κόσμο, της Γης, και μόνον σπάνια περνάνε στην αντίπερα όχθη, στην Αντί Γη. Ακούγεται πολύ προκλητικό, βέβαια…\nΟι μαρτυρίες για αυτήν την παράλληλη γη, που υπάρχει ταυτόχρονα με την δική μας, σαν να είναι δύο διάφανα κουκούλια που ενώνονται, είναι πολύ παλιές. Για την ακρίβεια, είναι αυτή η ιδέα στην βάση όλων των θρησκειών και των δογμάτων.\nΓιατί πρέπει να σκεφτούμε, πού είναι ο Παράδεισος, τα Ηλύσια Πεδία, η Σαμπάλα, η Χώρα των Υπερβορείων, η Εσχάτη Θούλη;\nΚάπου στην Γη, αλλά αόρατα κομμάτια της.\nΔεν είναι στην ουσία στην Γη, αλλά στην Αντί Γη. Σε αυτήν την μυστική, αλλά πολύ υπαρκτή διάσταση, από όπου, όπως λέει η προωθημένη φυσική, παράγονται όλα τα παραφυσικά φαινόμενα που κατά καιρούς αφήνουν έκπληκτους και τους πιο σκληρούς σκεπτικιστές.\nΟι υπάρξεις που εύκολα, πανεύκολα διαβαίνουν τα όρια από την μία γη στην άλλη, δεν είναι τίποτα υπερφυσικά όντα, ούτε άγγελοι, ούτε δαίμονες, ούτε μεγάλοι μυστικοί διδάσκαλοι. Είναι τα παιδιά!\nΌλα σχεδόν τα παιδιά, μάλλον για την ακρίβεια, όλα μα όλα τα παιδιά. Δεν υπάρχει παιδί που δεν περνάει πανεύκολα στην Αντί Γη, υπάρχουν απλά γονείς που δεν το βλέπουν ή δεν το παραδέχονται!\nΠότε χάνουν τα παιδιά το κλειδί της μυστικής αυτής γης;\nΜα, όταν πάνε σχολείο! Το σχολείο μοιάζει να είναι μια θυρίδα, στην οποία κάθε παιδί που μπαίνει μέσα, αφήνει τη δυνατότητα του να παίζει κυνηγητό στους κόσμους! Γιατί;\nΓιατί έτσι πρέπει! Εκπαίδευση σημαίνει να καταλάβει κάποιος τους νόμους αυτής της Γης. Αποκλειστικά,. Η εκπαίδευση έχει τον τρόπο της να κλειδώνει την πόρτα προς τους κόσμους. Είναι καλό αυτό; Εξαρτάται. Εξαρτάται…\nΠάντως, πολλά παιδιά, έχουν τον τρόπο να ξεγελούν, φαίνεται, την εκπαίδευση και συνεχίζουν να μπαινοβγαίνουν στα πέρα λιβάδια. Αναγνωρίζονται αυτά τα άτομα, που κρατούν κάπου μέσα τους το κλειδί της Αντί Γης, από το βλέμμα. Και το ύφος Αυτού Που Ξέρει.\nΤην επόμενη φορά που θα νιώσετε χαμένοι σε ένα πολύ οικείο περιβάλλον, και θα ξέρετε ότι είστε στην ουσία στην Αντί Γη, μην βιαστείτε να γυρίσετε εδώ, γιατί θα χάσετε το Δώρο σας! Και το δώρο, είναι περισσότερη συνείδηση. Κατ’ αρχάς…


Μα, τι κορμί! Ποια παρουσιάστρια έχει τόσο γραμμωμένα μπράτσα; - MaryMary.gr\nΜα, τι κορμί! Ποια παρουσιάστρια έχει τόσο γραμμωμένα μπράτσα;\nΕίδες τι κάνει το volley και η σταθερά ισορροπημένη διατροφή; Γιατί η Βίκυ Χαζτηβασιλείου που και γυμνάζεται αλλά και προσέχει τι βάζει στο πιάτο της, ξέρει πως αυτό είναι το μυστικό για ένα γυμνασμένο σώμα.\nΗ παρουσιάστρια ετοιμάζει το νέο κύκλο της εκπομπής της- κόντρα στις φήμες που ήθελαν το «Πακέτο» να βγαίνει στον αέρα τον Ιανουάριο του 2016- και μέσα από τον επίσημο λογαριασμό του Alpha στο instagram είχαμε την ευκαιρία να δούμε στιγμές από την προετοιμασία για την επίσημη φωτογράφιση. Το πρώτο που παρατηρήσαμε λοιπόν είναι ότι το σώμα της Βίκυς Χατζηβασιλείου είναι όσο γυμνασμένο πρέπει, ώστε να βγει στη μάχη της σεζόν.\n#pamepaketo #newseason #photoshoot #backstage #alphatv\nA post shared by Alpha TV (@alphatv) on Sep 15, 2015 at 5:09am PDT\nΑναλογίες, μπράτσα, πόδια όλα σε εξαιρετική κατάσταση και το «Πάμε Πακέτο» θα έχει φέτος μια παρουσιάστρια έτοιμη για μαραθώνιο!


Αντιμετώπιση προβλημάτων του Groove | Xbox 360\nΑντιμετώπιση προβλημάτων του Groove στην κονσόλα Xbox 360\nΑν αντιμετωπίζετε πρόβλημα με τη χρήση του Groove στην κονσόλα Xbox 360, αυτό μπορεί να οφείλεται σε ένα σφάλμα εφαρμογής ή σε μια ρύθμιση της κονσόλας.\nΒρείτε και επιλέξτε τα στοιχεία που αφορούν το "Groove".\nΕπιλέξτε την εφαρμογή Groove.\nΛύση 2: Δοκιμάστε την υπηρεσία Xbox Live\nΑν δεν μπορείτε να συνδεθείτε στο Xbox Live, η Δοκιμή σύνδεσης θα σας ενημερώσει σε ποιο στάδιο της διαδικασίας σύνδεσης παρουσιάζεται το σφάλμα καθώς και για τι είδους σφάλμα πρόκειται. Σημειώστε αυτές τις πληροφορίες και, στη συνέχεια, δοκιμάστε τη Λύση σφάλματος σύνδεσης στο Xbox Live, για να επιλύσετε το πρόβλημα.\nΓια να διαγράψετε το κατεστραμμένο προφίλ, ακολουθήστε τα εξής βήματα:\nΣημείωση Αν δεν βλέπετε την επιλογή Download Profile, αυτό πιθανώς σημαίνει ότι είστε συνδεδεμένοι. Πιέστε το κουμπί X για να αποσυνδεθείτε από το προφίλ σας.\nΠληκτρολογήστε το λογαριασμό Microsoft που σχετίζεται με την ετικέτα παίκτη Xbox Live. Σημείωση Αν ο λογαριασμός σας είναι παιδικός λογαριασμός Xbox Live, θα πρέπει να παράσχετε τα στοιχεία του λογαριασμού Microsoft του γονιού για να κατεβάσετε το προφίλ.\nΠιέστε την παρακάτω ακολουθία κουμπιών: LB, RB, X, LB, RB, X. Επιλέξτε να αναιρέσετε όλες τις ενημερώσεις συστήματος που έχουν εγκατασταθεί. Η κονσόλα θα επανεκκινηθεί αυτόματα. Στη συνέχεια, κατεβάστε ξανά τις ενημερώσεις.\nΣχετικά ζητήματα Αναζήτηση κωδικών σφαλμάτων/κωδικών κατάστασης του Xbox\nΘα θέλατε να επικοινωνήσετε με την Υποστήριξη σχετικά με το ζήτημα "Αντιμετώπιση προβλημάτων του Groove στην κονσόλα Xbox 360" για το οποίο διαβάζατε ή για διαφορετικό ζήτημα;


ΣΚΕΦΤΟΜΑΣΤΕ ΕΛΛΗΝΙΚΑ: Μας τρολάρει ο Κουρουμπλής, δεν εξηγείται αλλιώς! «Αυτή η κυβέρνηση έδειξε ότι αυτά που λέει τα εννοεί». Κι αυτό το "καθαρό βλέμμα" ΠΟΥ το είδε;\nΜας τρολάρει ο Κουρουμπλής, δεν εξηγείται αλλιώς! «Αυτή η κυβέρνηση έδειξε ότι αυτά που λέει τα εννοεί». Κι αυτό το "καθαρό βλέμμα" ΠΟΥ το είδε;\n«Η έξοδος στις αγορές αποτελεί προσδοκία ενός λαού που ταλαιπωρήθηκε», σημείωσε χαρακτηριστικά σε σημερινή του συνέντευξη στον ΣΚΑΪ ο υπουργός Ναυτιλίας Παναγιώτης Κουρουμπλής. Ενώ, συνέχισε, αναφέροντας πως... «η μεσαία τάξη έχει υποστεί μεγάλες ζημίες. Πρέπει να γίνει μία απαρχή αποκλιμάκωσης των εντάσεων. Να κάνουμε ένα βήμα όλοι μαζί μπροστά». Παράλληλα, ο υπουργός Ναυτιλίας και Νησιωτικής Πολιτικής στήριξε τον πρωθυπουργό και τις προσπάθειες της κυβέρνησης, λέγοντας: «Αυτή η κυβέρνηση έδειξε ότι αυτά που λέει τα εννοεί. Ο Τσίπρας έχει τη βούληση να παίρνει πάνω του πολύ μεγάλες ευθύνες. Μπορεί να μη μας αρέσει και να είναι έξω από αυτά που φανταζόμασταν, αλλά θα τα τηρήσουμε για να βγάλουμε τη χώρα από αυτή την κατάσταση». «Η αντιπολίτευση να πιέσει την κυβέρνηση να γίνει ακόμα πιο καλή». Για την πολύκροτη υπόθεση με τις αποκαλύψεις Βαρουφάκη, σχολίασε: «Το θέμα Βαρουφάκη ενδιαφέρει τον ιστορικό. Ο αντιπολιτευτικός λόγος πρέπει να αποκτήσει δυνατότητα εναλλακτικής πρότασης και όχι να μηρυκάζει συνεχώς για το 2015. Το 2015 κρίθηκε τον Σεπτέμβριο εκείνου του έτους. Η κυβέρνηση κρίνεται από τον λαό στις εκλογές. Η κυβέρνηση έσπασε τα μούτρα της, πήρε την ευθύνη ενός συμβιβασμού και πήγε στην κρίση του λαού. Και ο λαός την εμπιστεύτηκε. Και θα ξανακριθούμε το 2019. Και ο ελληνικός λαός θα εμπιστευτεί ξανά τον Τσίπρα γιατί τον θεωρεί έναν άνθρωπο με καθαρό βλέμμα».


Οικία Conde-Charlotte (μουσείο), Μόμπιλ: Ενοικιαζόμενα για διακοπές | HomeAway\nΟικία Conde-Charlotte (μουσείο): Στις καταχωρίσεις των καταλυμάτων μας για το 2019, θα βρείτε 105 διαφορετικά εξοχικά σπίτια. Από 42 Οικίες έως 24 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Οικία Conde-Charlotte (μουσείο);\nΝαι, φυσικά. Η HomeAway προσφέρει 42 Οικίες σε Οικία Conde-Charlotte (μουσείο). Άλλοι δημοφιλείς τύποι ενοικιαζόμενων καταλυμάτων σε Οικία Conde-Charlotte (μουσείο) περιλαμβάνουν:\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 15 τουριστικά καταλύματά μας σε Οικία Conde-Charlotte (μουσείο). Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΝαι, η HomeAway προσφέρει μια επιλογή 105 διαθέσιμων τουριστικών καταλυμάτων για απευθείας κράτηση online και 59 για άμεση κράτηση κοντά σε Οικία Conde-Charlotte (μουσείο). Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Οικία Conde-Charlotte (μουσείο)!


Πότε επιστρέφει ο Φώτης Σεργουλόπουλος;\nHome / Ενημέρωση / Πότε επιστρέφει ο Φώτης Σεργουλόπουλος;\nΠαρασκευή, 13.1.2012, 16:03\nΑπό τη Δευτέρα το πρωί ο αγαπημένος παρουσιαστής βρίσκεται στο κρεβατι του πόνου. Ο Φώτης ξεστολίζοντας το χριστουγεννιάτικο δέντρο, έπεσε από τη σκάλα με αποτέλεσμα να σπάσει το πλευρό του. Το Star Channel με δελτίο τύπου που έστειλε, ενημερώνει για την επιστροφή του!\nΛήξις «συναγερμού» για τον Φώτη Σεργουλόπουλο\nΟ αγαπημένος παρουσιαστής και έτερον τηλεοπτικό ήμισυ της Μαρίας Μπακοδήμου, τη Δευτέρα 16/1 θα βρίσκεται στο στούντιο του Star. Πιστός στο ραντεβού των 17:50, επιστρέφει μετά το μικροατύχημα, που τον κράτησε περίπου μια εβδομάδα μακριά από το “Φώτης Μαρία Live”.\nΤι φάρσα έκανε το STAR στον Φ. Σεργουλόπουλο;\nΗ τελευταία φάρσα του Φώτη και της Μαρίας για το 2011!


Σταθάκης: Δεν πρόκειται να υπάρξει αύξηση στην τιμή του ρεύματος – Newsbeast\nΣΧΕΤΙΚΑ TAGSΓιωργοΣ ΣταθακηΣ ΔΕΗ Δημοκρατια ΒορειαΣ ΜακεδονιαΣ\nΠεμπτη, 21 Μαρτιου 2019, 9:49\nΑπό δω και στο εξής Όταν μου έρχεται αυξημένος λογαριασμός θα τον στέλνω σε σένα\nΠεμπτη, 21 Μαρτιου 2019, 9:10\nΉδη το έχετε ξεφτιλίσει και μας λέτε ότι δεν θα υπάρξουν αυξήσεις Ήμαρτον\nΤεταρτη, 20 Μαρτιου 2019, 21:57\nοι επόμενοι λογαριασμοί που θα έρθουν φουσκωμένοι θα είναι μαι οφθαλμαπάτη , μια σκευωρία\nΣε αφορά, εκτός άν είσαι ξάδερφος του Βαρδινογιάννη ή του Λάτση\nΤεταρτη, 20 Μαρτιου 2019, 18:44\nΑν κυβερνούσαν αυτοί που ξεπούλησαν τη ΔΕΗ, θα πληρώναμε το ηλεκτρικό ρεύμα σε τιμή χρυσοχοείου!\nΤεταρτη, 20 Μαρτιου 2019, 19:51\nΗ νυν κυβέρνηση, η χειρότερη από καταβολής Ελληνικού κράτους, αδυνατεί να προσελκύσει επενδύσεις και να δημιουργήσει θέσεις εργασίας, με αποτέλεσμα οι πολίτες να μην έχουν έσοδα και να μην μπορούν να αντεπεξέλθουν.\nΤεταρτη, 20 Μαρτιου 2019, 16:30\nΑυτη ειναι η Συριζαικη λογικη γιατι εχουν μαθει να απευθυνονται και να ψηφιζονται απο βλακες.Ολοι φυσικα οι αλλοι καταλαβαινουμε πολυ καθαρα οτι θα υπαρξει αυξηση στους λογαριασμούς μας κατα 5% σε πρωτο σταδιο. Αυτη βεβαια ειναι μονο η αρχη και λογω προεκλογικης περιοδου τα βρηκαν ΔΕΗ και Συριζα και οι μεγαλυτερες αυξησεις θα ερθουν μετα τις εκλογες οποιος βεβαια και να βγει! Οπως παντα οποιος ειναι νομοταγης και πληρωνει στην ωρα του τελικα βγαινει χαμενος και ολοι οι λουφαδοροι την βγαζουν παλι καθαρη γιατι τιποτα δεν πληρωναν πριν και τιποτα φυσικα δεν θα πληρωσουν τωρα!\nΤεταρτη, 20 Μαρτιου 2019, 16:29\nΕντάξει μεγάλε καταλάβαμε, από αύριο κιόλας αυξήσεις... Σας ξέρουμε όλους σας εδώ και τουλάχιστον 20 χρόνια.\nΤεταρτη, 20 Μαρτιου 2019, 16:02\nΝαι απλά θα μειωθεί η έκπτωση οπότε η αύξηση που θα προκύψει σύμφωνα με τον συριζοφασιστα δεν είναι αύξηση.\nΤεταρτη, 20 Μαρτιου 2019, 15:35\nΚανονικά οι συνεπείς πελάτες θα πρέπει να λαμβάνουν έκπτωση σε όλες τις πρόσθετες χρεώσεις των λογαριασμών όπως δημοτικά τέλη, ΔΕΔΔΗΕ, ΕΡΤ κτλ και εννοείτε στο 15%...διαφορετικά και οι συνεπείς πελάτες να γίνουμε μπαταχτσίδες.!!\nΤεταρτη, 20 Μαρτιου 2019, 15:28\nΟταν μειώνεται η έκπτωση αυξάνεται η τιμη του λογαριασμού.\nΚαι ο λόγος φυσικά ειναι γιατι ολοι τζαμπατζήδες βρίσκονται στην Δεη και την χρεώνουν με αποτέλεσμα να την πληρώνει ο απλός λαος.\nΔεν θα μας τρελαίνεται[...]\nΤεταρτη, 20 Μαρτιου 2019, 15:13\nοι επόμενοι λογαριασμοί που θα έρθουν φουσκωμένοι θα είναι μαι οφθαλμαπάτη , μια σκευωρία.\nΠίσω απο τις λέξεις..\nΤεταρτη, 20 Μαρτιου 2019, 15:12\nΔεν πρόκειται να υπάρξει αύξηση στην τιμή του ρεύματος..πάνω απο 30%.


Ευτυχία Νούλα: Η γυναίκα που βοηθά υιοθετημένους να βρουν την οικογένειά τους - Pelop.gr\nΕυτυχία Νούλα: Η γυναίκα που βοηθά υιοθετημένους να βρουν την οικογένειά τους\nΓεννημένη στο Στράνωμα Αιτωλοακαρνανίας, η Linda Carol Forrest Trotter ή Ευτυχία Νούλα, κατάφερε να βρει τις ρίζες της, καθώς είχε υιοθετηθεί από ζεύγος Αμερικανών πριν από έξι δεκαετίες. Έβαλε σκοπό της ζωής της να μοιραστεί την χαρά που έζησε και με άλλους υιοθετημένους Έλληνες της Αμερικής, ιδρύοντας το «Eftychia Project».\nΟ φορέας επιδιώκει να βοηθήσει και να στηρίξει υιοθετημένους Έλληνες των ΗΠΑ στην αναζήτηση και επανένωση με τις οικογένειές τους, και να υλοποιήσει προγράμματα εκμάθησης της ελληνικής γλώσσας, ιστορίας και πολιτισμού. Η δημοσίευση προσωπικών ιστοριών στα σόσιαλ μίντια είναι ένα εργαλείο που χρησιμοποιεί ο φορέας στην έρευνά του. Θεωρεί όμως ότι το πιο σημαντικό είναι το τεστ DNA και για αυτό το λόγο η Ευτυχία ήλθε για άλλη μια φορά στην Ελλάδα.\n«Είναι το 22ο ταξίδι μου τα τελευταία τρία χρόνια…» μας είπε όταν συναντηθήκαμε στην Πάτρα για να γνωρίσουμε τι κάνει το «Eftychia Project». Με την οικογένειά της ζει στο Φράνκλιν του Τενεσί των ΗΠΑ. Η προσωπική της ιστορία είδε το φως της δημοσιότητας και αισθάνθηκε ότι μέσα από το φορέα που ίδρυσε (τον συμπληρώνουν 4-5 συνεργάτες) θα μπορούσε να βοηθήσει και άλλους να βρουν τη δική τους…ευτυχία και στις δύο πλευρές του Ατλαντικού. «Λατρεύω το όνομά μου» μας λέει.\nΗ δημοσίευση προσωπικών ιστοριών στον Τύπο και τα μέσα κοινωνικής δικτύωσης βοηθάει, αλλά θεωρεί καθοριστικό το τεστ DNA. Η Ευτυχία Νούλα μας εκφράζει την έκπληξή της για το γεγονός ότι το ελληνικό κράτος δεν έχει δημιουργήσει μια βάση γενετικού υλικού στην οποία να απευθύνονται υιοθετημένοι και οικογένειες που τους αναζητούν, όπως συμβαίνει στο εξωτερικό. Αυτό το κενό ήλθε να καλύψει η ίδια και οι συνεργάτες της. Στο προτελευταίο ταξίδι της συγκέντρωσαν DNA από 12 ελληνικές οικογένειες που ζουν σε διάφορες πόλεις, και στην Πάτρα (Ναύπακτο, Αθήνα, Θεσσαλονίκη, Χαλκιδική, Χαλκίδα).\nΜάλιστα, ένα από εκείνα τα δείγματα φαίνεται πως έχει καλά νέα, όπως μας έγραψε, όλο χαρά, σε μήνυμα λίγες ώρες μετά από τη συνάντησή μας. Βρίσκεται στην Ελλάδα για λίγες μέρες ακόμα, προκειμένου να συλλέξει και άλλα δείγματα DNA. Το «κιτ» του DNA κοστίζει αρκετά χρήματα και ο αριθμός αυτών που προμηθεύεται ο φορέας μπορεί να φαίνεται μικρός, αλλά είναι εξαιρετικά σημαντικός για εκείνους που θέλουν να σμίξουν ξανά με τις οικογένειές τους. Υπάρχει ήδη κάποιος κόσμος που βοηθάει οικονομικά το εγχείρημα με δωρεές, ώστε να αυξηθεί ο αριθμός των τεστ.\nΣτην αρχή ασχολήθηκε με την έρευνα σε παλαιά αρχεία, αναζητώντας έγγραφα που θα έδιναν ελπίδες σε υιοθετημένα άτομα για επανένωση με τους βιολογικούς γονείς ή τις οικογένειές τους. Οι υιοθετημένοι Έλληνες της Αμερικής που απευθύνονται στο «Eftychia Project» βοηθούνται να ξεπεράσουν την γραφειοκρατία, υπηρεσιακές αγκυλώσεις, την άρνηση ορισμένων ιδρυμάτων να συνεργαστούν με τον οργανισμό, τη μεγάλη απόσταση, ακόμα και τη γλώσσα. «Το βράδυ έχω μάθημα ελληνικών μέσω skype» λέει η Ευτυχία χαμογελώντας. Στις δυσκολίες που έχει αντιμετωπίσει το «Eftychia Project» είναι τα ελλιπή πιστοποιητικά και τα ψευδή στοιχεία. Προφανώς, κάποιοι στα δύσκολα εκείνα χρόνια των μαζικών υιοθεσιών, ορισμένες από τις οποίες κινούνται στα όρια της παρανομίας, να ήθελαν να κρύψουν προσωπικά στοιχεία των παιδιών.\nΧρειάζεται να ανοίξουν αρχεία στην Πάτρα\nΗ Πάτρα είναι μία από τις πόλεις που έχουν μεγάλο ενδιαφέρον για το «Eftychia Project». Οι περισσότερες περιπτώσεις προέρχονται από το Βρεφοκομείο Αθηνών και το «Μητέρα», τον «Άγιο Στυλιανό» της Θεσσαλονίκης και το Βρεφοκομείο Πατρών. «Το πρόβλημα είναι ότι δεν έχουμε πολλούς φακέλους και δεν μπορούμε να αποκτήσουμε πρόσβαση σε στοιχεία…». Δεν είναι ακριβώς άρνηση αυτό που έχει εισπράξει η ίδια, αλλά μια απροθυμία. Κατανοεί ότι κάποιος κόσμος στο παρελθόν έβγαλε χρήματα από τις υιοθεσίες των παιδιών και προφανώς δεν υπάρχει η βούληση για βγουν στοιχεία στην επιφάνεια. Επίσης, δεν υποτιμάται ότι το συγκεκριμένο ζήτημα αποτελούσε ένα είδος στιγματισμού για την κοινωνία που προτιμούσε να μην το συζητάει.\n«Προσωπικά δεν αισθάνθηκα ποτέ άσχημα επειδή ήμουν υιοθετημένη» μας λέει. Οι θετοί γονείς της, της είχαν μιλήσει από μικρή ηλικία πως την υιοθέτησαν, κατάγεται από την Ελλάδα και το όνομά της είναι Ευτυχία. Θεωρεί τυχερό τον εαυτό της που υιοθετήθηκε «από τους καλύτερους γονείς», οι οποίοι την φρόντισαν, τη μόρφωσαν και κυρίως την αγαπούσαν. «Μου λείπουν κάθε μέρα…» λέει. Ο θετός πατέρας της ήταν κατασκευαστής ενώ η μητέρα της ασχολούνταν με τα οικιακά. Κάποια πράγματα στη ζωή είναι περίεργα. Ένα από αυτά στη ζωή της Ευτυχίας είναι ότι η θετή μητέρα της αγαπούσε τα λουλούδια. Ο κήπος του σπιτιού ήταν γεμάτος από…ελληνικά λουλούδια: Γαρδένιες, βουκαμβίλιες κ.ά. Το διαπίστωσε όταν ήλθε στην Ελλάδα και γνωρίστηκε με το φυσικό τοπίο της.\nΗ οικογένεια στηρίζει το εγχείρημα\nΗ οικογένειά της στήριξε από την αρχή το «Eftychia Project». Ο σύζυγός της Bob, με τον οποίο ταξιδεύει στην Ελλάδα, και τα δύο παιδιά της (Heather, Jastin ) την ενθάρρυναν να συνεχίσει. Μας λέει ότι τα παιδιά είναι ενθουσιασμένα με τους συγγενείς τους στην Ελλάδα. «Όταν ο Jastin είναι εδώ ζητάει να τον φωνάζουμε Ιουστίνο» λέει με χαμόγελο. Η μεγαλύτερη έκπληξη ήλθε όμως από το σύζυγό της, το 2018, ένα χρόνο μετά την επανένωση με τη φυσική μητέρα της. Με τον Bob συνήθιζαν να επισκέπτονται την Μονή Μεταμόρφωσης της Σωτήρος στη Ναύπακτο και σταδιακά απέκτησαν φιλική σχέση με τους μοναχούς. Η ίδια ήταν πάντα θρησκευόμενη. Ο Bob ήταν αβάπτιστος μέχρι την ημέρα που της εξέφρασε την επιθυμία να βαπτιστεί Χριστιανός Ορθόδοξος στη Μονή. Το χριστιανικό όνομα που επέλεξε ήταν: Ευτύχιος!


Ο George Gaudy θα εμφανιστεί την Τρίτη 15 Νοεμβρίου στο ΤΩΡΑ Κ44, εν όψει της κυκλοφορίας του πρώτου του άλμπουμ “Millionaire” από την Archangel Music. Στην πρώτη του συναυλία μετά το sold out ARK Festival της Αθήνας τον περασμένο Σεπτέμβριο και συνοδευόμενος από την μπάντα του, ο ανερχόμενος τραγουδοποιός θα παίξει τα κομμάτια από το ντεμπούτο του, που κινούνται μεταξύ ατμοσφαιρικής rock, jazz και swing.\nΗ ενασχόληση του George Gaudy με τη μουσική ξεκίνησε από πολύ νεαρή ηλικία, ξεκινώντας από το πιάνο και συνεχίζοντας με την ηλεκτρική κιθάρα. Αυτή την εποχή ολοκληρώνει το κλασικό πιάνο, αλλά και τις σπουδές του στη Θεολογία. Παρά την απουσία δισκογραφίας, ο George Gaudy δεν είναι ξένος στις διακρίσεις, με τραγούδι του “The Absence Of Many” να έχει κερδίσει 3 βραβεία στο 48 Hour Music Project και το “Come Again” να έχει αναδειχθεί ως Τραγούδι του Μήνα από το www.jumpingfish.gr το Νοέμβριο του 2010.


Βοήθεια και Οδηγίες - Sameday.gr - Εταιρεία αυθημερόν ταχυμεταφορών\nΒΟΗΘΕΙΑ - ΟΔΗΓΙΕΣ online booking\nΠληκτρολογήστε την ακριβή διεύθυνση αποστολέα από όπου θα γίνει η παραλαβή της αποστολής σας. Όταν πληκτρολογήσετε τη διεύθυνση, επιλέξτε την με κλικ όπως προτείνεται από κάτω για να γίνει δεκτή ώς έγκυρη. Αν ο αριθμός της διεύθυνσής σας περιέχει και γράμμα (πχ 2B, ή 57Γ κτλ.) και δεν γίνεται δεκτή ώς έγκυρη δ/νση (το σύστημά μας χρησιμοποιεί τους χάρτες της Google), θα πρέπει να καταχωρήσετε το γράμμα στα αγγλικά (πχ. 2b ή 57c) ή για να προχωρήσετε καταχωρήστε τον αριθμό χωρίς το γράμμα και στην συνέχεια διευκρινίστε με σημείωση, παρακάτω στο ”add note” δίπλα από το τηλέφωνο αποστολέα. Αν πρόκειται η παραλαβή να γίνει από επιχείρηση εγγεγραμμένη στην Google maps μπορείτε να καταχωρήσετε την επωνυμία και θα εμφανιστεί η διεύθυνση. Ελέγξτε περιοχή και Τ.Κ. για να αποφύγετε λανθασμένη καταχώρηση.\nΠληκτρολογήστε τη διεύθυνση παραλήπτη όπου θα παραδώσουμε την αποστολή σας. Όταν πληκτρολογήσετε τη διεύθυνση, επιλέξτε την με κλικ όπως προτείνεται από κάτω για να γίνει δεκτή ώς έγκυρη. Αν ο αριθμός της διεύθυνσής σας περιέχει και γράμμα (πχ 2B, ή 57Γ κτλ.) και δεν γίνεται δεκτή ώς έγκυρη δ/νση (το σύστημά μας χρησιμοποιεί τους χάρτες της Google), θα πρέπει να καταχωρήσετε το γράμμα στα αγγλικά (πχ. 2b ή 57c) ή για να προχωρήσετε καταχωρήστε τον αριθμό χωρίς το γράμμα και στην συνέχεια διευκρινίστε με σημείωση, παρακάτω στο ”add note” δίπλα από το τηλέφωνο παραλήπτη. Αν πρόκειται η παράδοση να γίνει σε επιχείρηση εγγεγραμμένη στην Google maps μπορείτε να καταχωρήσετε την επωνυμία και θα εμφανιστεί η διεύθυνση. Ελέγξτε περιοχή και Τ.Κ. για να αποφύγετε λανθασμένη καταχώρηση.\nΣτο Type επιλέγουμε envelope για φάκελο, box up to 2kgr για δέματα μέχρι 2 κιλά ή box για μεγαλύτερα δέματα.\nΣτη συνέχεια επιλέξτε (service type) το εικονίδιο με το ποδήλατο, τη μηχανή ή το αυτοκίνητο, ανάλογα με το τι θέλετε να μεταφέρουμε. Εάν η μεταφορά αφορά φάκελο ή δέμα με διαστάσεις μέχρι 30 X 30 επιλέξτε το εικονίδιο με τη μηχανή. Για μεγαλύτερα ή εύθραυστα αντκείμενα που δεν μεταφέρονται με μηχανή επιλέξτε το εικονίδιο με το αυτοκίνητο. Για in city green αποστολές επιλέξτε το ποδήλατο.\nΕάν δεν εμφανίζεται στην εφαρμογή εικονίδιο ποδηλάτου, μηχανής ή αυτοκινήτου, σημαίνει πως αυτή τη στιγμή δεν υπάρχει διαθεσιμότητα για την συγκεκριμένη υπηρεσία. Μπορείτε να δοκιμάσετε πάλι σε λίγη ώρα.\nΑμέσως μετά επιλέξτε (priority), χρόνο παράδοσης, αυθημερόν ή επείγον, το αυθημερόν αφορά σε παραδόσεις μέσα στην ημέρα και σε χρόνο μέχρι 2-6 ώρες. Το επείγον αφορά άμεσες παραδόσεις σε 1-2 ώρες.\nΕπιλέγοντας το εικονίδιο schedule μπορείτε να προγραμματίσετε το δρομολόγιο σας για αργότερα. Μπορείτε να ορίσετε ώρα παραλαβής αργότερα μέσα στην ημέρα ή να προγραμματίσετε μία παραλαβή σε μελλοντική ημερομηνία. Η υπηρεσία schedule είναι διαθέσιμη στην εφαρμογή μας συνέχεια (και τις ώρες που η εταιρεία είναι κλειστή). Ο προγραμματισμός δρομολογίου μέσω του schedule θα πρέπει να αφορά σε ώρες λειτουργίας της εταιρείας, δηλαδή Δευτέρα με Παρασκευή 09:00-19:00. Προγραμματισμός για διαφορετικές ώρες και ημέρες δεν είναι έγκυρος και ακυρώνεται.\nΜόλις συμπληρώσετε τα παραπάνω εμφανίζεται η χρέωση για το δρομολόγιό σας (με βάση τη γρηγορότερη διαδρομή όπως προκύπτει από τον σχετικό αλγόριθμο της Google maps).\nΣτη συνέχεια πατώντας proceed προχωράτε στην επόμενη σελίδα.\nCollection name, add note, phone number:\nΕδώ συμπληρώστε το όνομα και το τηλέφωνο του αποστολέα και στο ”add note” δεξιά, προσθέστε τυχόν σημειώσεις για την παραλαβή, πχ όροφος, γράμμα δίπλα από το Νο της διεύθυνσης (π.χ. 2Β) ή πρόσθετες οδηγίες.\nDelivery name, add note, delivery phone number:\nΕδώ συμπληρώστε το όνομα και το τηλέφωνο του παραλήπτη και στο ”add note” δεξιά, προσθέστε τυχόν σημειώσεις ή επιπλέον οδηγίες που αφορούν στην παράδοση της αποστολής σας.\nΕδώ σημειώστε το email σας στο οποίο θα λάβετε τις ενημερώσεις σχετικά με την εξέλιξη της αποστολής σας και την απόδειξη της χρέωσης.\nΣτη συνέχεια εισάγετε τα στοιχεία της κάρτας όπου θα γίνει η χρέωση. Τα στοιχεία της κάρτας σας δεν εμφανίζονται στην εταιρεία μας. Η διαχείριση της χρέωσης γίνεται από τρίτο πάροχο, την εταιρεία Stripe.\nAdd reference number:\nΑυτό το πεδίο το συμπληρώνετε εάν μας έχετε δώσει εντολή παραλαβής αγοράς σας από eshop και αφορά στον αριθμό της παραγγελίας σας στο συγκεκριμένο eshop.\nΕνημερωθείτε για τους όρους αποστολής και επιλέξτε για να ολοκληρώσετε την παραγγελία σας.\nΠαραλαβή από eshop:\nΕάν θέλετε να παραλάβουμε αγορά σας από eshop της Αττικής (το οποίο είναι μέσα στην περιοχή κάλυψης) θα πρέπει:\nα. Η αγορά σας να έχει εξοφληθεί στο eshop.\nβ. Να έχετε ενημερωθεί από το eshop ότι η παραγγελία σας είναι έτοιμη και μπορεί να παραληφθεί από δικό σας courier.\nγ. Στην εφαρμογή μας θα βάλετε σαν αποστολέα το eshop και παραλήπτη εσάς, συμπληρώστε στο add note ότι αφορά παραλαβή αγορών και στο τέλος της φόρμας συμπληρώστε στο add reference number τον αριθμό της παραγγελίας σας στο eshop.


Μανούλα θα γίνει σε λίγο καιρό η Ellie Goulding - 4moms\nΗ Ellie Goulding και ο σύζυγός της, Caspar Jopling, θα γίνουν γονείς σε λίγες εβδομάδες. Η βρετανίδα τραγουδίστρια αποκάλυψε πως είναι 30 εβδομάδων έγκυος και σύντομα θα κρατά στην αγκαλιά της το μωρό της.\nΤην ανακοίνωση έκανε κατά τη διάρκεια συνέντευξή της στο περιοδικό Vogue και ανέφερε πως έμαθε πως είναι έγκυος κατά τη διάρκεια ολιγοήμερων διακοπών για την πρώτη επέτειο του γάμου τους. Το ζευγάρι παντρεύτηκε τον Αύγουστου του 2019 και έναν χρόνο αργότερα αποφάσισαν να γιορτάσουν την πρώτη επέτειο με μία μικρή εξόρμηση.\n«Ήταν τρελό γιατί ήταν η πρώτη μας επέτειος και δεν είχαμε σχεδιάσει να κάνουμε παιδί τόσο σύντομα. Μάλιστα, δεν ήταν καν μία ρεαλιστική σκέψη! Όμως, νομίζω πως η εγκυμοσύνη με έκανε πιο να νιώθω μεγαλύτερη συμπόνια και θηλυκότητα» δήλωσε η ίδια.


Η μη αναφορά των εορτών του χριστιανισμού- συμπεριλαμβανομένου των Χριστουγέννων και του Πάσχα- από το νέο Ημερολόγιο που διανέμεται στα Λύκεια και τα Κολέγια με τη χρηματοδότηση της Ευρωπαικής Επιτροπής σήμανε συναγερμό στους θρησκευτικούς ταγούς της Ελλαδικής Εκκλησίας. Πόσο, μάλλον, όταν το εν λόγω Ημερολόγιο περιλαμβάνει όλες τις εορτές του Ισλάμ, του Ιουδαισμού, των Ινδουιστών ακόμη και των Σιχ!\nΠως είναι δυνατόν σε εκδόσεις της Ευρωπαικής Ενώσεως να υποτιμάται και να ...\nπαραθεωρείται η πίστη και η παράδοση εκατοντάδων εκατομμυρίων Ευρωπαίων;» αναρωτιέται με νόημα η Ιερά Σύνοδος της Εκκλησίας της Ελλάδος σε επιστολή διαμαρτυρίας την οποία απέστειλε, ήδη, στο γραφείο του Προέδρου της Ευρωπαικής Επιτροπής, Μανουέλ Μπαρόζο.\nΠάνω από 3.000.000 αντίτυπα του ευρω-ημερολογίου έχουν εκδοθεί και περισσότερα από 330.000 αντίτυπα των ημερολογίων, που συνοδεύονται από 51 γυαλιστερές σελίδες με πληροφορίες σχετικά με την ΕΕ, παραδόθηκαν στα βρετανικά σχολεία ως «περιζήτητα χριστουγεννιάτικα δώρα» στους μαθητές από την Επιτροπή. Όμως, οι Χριστιανοί εξοργίστηκαν επειδή στο ημερολόγιο η σελίδα της 25ης Δεκεμβρίου είναι κενή και στο κάτω μέρος της σελίδας με την ημέρα των Χριστουγέννων αναφέρεται μόνο ένα κοσμικό μήνυμα: «Ένας αληθινός φίλος είναι κάποιος που συμμερίζεται τις ανησυχίες σου και θα διπλασιάσει τη χαρά σου».\nΠώς είναι δυνατόν σε εκδόσεις της Ευρωπαϊκής Ενώσεως να υποτιμάται και να παραθεωρείται η πίστη και η παράδοση εκατοντάδων εκατομμυρίων Ευρωπαίων; Ο ρόλος του Χριστιανισμού στην διαμόρφωση της Ευρώπης είναι ένα αναμφισβήτητο γεγονός. Στο Ημερολόγιο αναφέρεται, ότι είναι «μία αστείρευτη πηγή πληροφοριών για την Ευρωπαϊκή Ένωση» και παρά τη δήλωση αυτή παραλείπεται κάθε αναφορά στον Χριστιανισμό. Πώς μπορούμε να διεκδικήσουμε την εκπαίδευση της νεολαίας για την Ευρωπαϊκή Ένωση αρνούμενοι μια θρησκεία που έχει συμβάλει στην οικοδόμηση της Ευρωπαϊκής Ενώσεως και την ενότητά της;\nΗ Χριστιανική θρησκεία κατέχει την πρώτη θέση ανάμεσα στις θρησκείες της Ευρώπης. Είναι αδιανόητο να αμφισβητείται η τόση σημασία που έχει στις ζωές των Ευρωπαίων πολιτών και η κοινή πίστη στις ευαγγελικές αξίες και αρχές. Η Χριστιανική θρησκεία, περισσότερο από ένα θρησκευτικό γεγονός, είναι επίσης ο συντελεστής και διαμορφωτής μιας πολιτιστικής ιστορίας και πνευματικής ταυτότητας της συντριπτικής πλειοψηφίας των πολιτών των Κρατών Μελών της Ευρωπαϊκής Ενώσεως. Επιπλέον οφείλουμε να υπενθυμίσουμε τις Χριστιανικές ρίζες της Ευρώπης, όπως καταγράφονται στην Ιστορία και όπως τις παραδέχονται κορυφαίοι Ευρωπαίοι διανοητές, όπως ο Τόμας Έλλιοτ, ο Πωλ Βαλερύ κ.ά. Άλλωστε και οι πρώτοι ιδρυτές της τότε Ε.Ο.Κ. (Ευρωπαϊκής Οικονομικής Κοινότητος) και συγκεκριμένα ο Αντενάουερ, ο Μονέ, ο Σπάακ, ο Ντε Γκάσπερι κ.ά., είχαν θέσει ως σαφή στόχο τους τη δημιουργία μιας ειρηνικής και δημοκρατικής ενώσεως Κρατών με βάση τις αρχές του Ευαγγελίου.\nΟ Χριστιανισμός μαζί με τον κλασσικό ελληνικό πολιτισμό και το ρωμαϊκό (ορθότερα βυζαντινορωμαϊκό) Δίκαιο υπήρξαν οι δεξαμενές από τις οποίες η Ευρώπη άντλησε τις αξίες της Δημοκρατίας, του κράτους δικαίου, του σεβασμού του ανθρωπίνου προσώπου, της αλληλεγγύης, της κοινωνικής δικαιοσύνης και της ανεκτικότητος. Οι Χριστιανικές εορτές όπως τα Χριστούγεννα και το Πάσχα, που τις παραλείπει το Ημερολόγιο, εορτάζονται σ’ όλη την Ευρώπη από πολλούς ανθρώπους, ακόμη και μη χριστιανούς. Είμεθα βέβαιοι ότι θα προβείτε στις δέουσες ενέργειες να επανορθωθεί αυτό το σοβαρό σφάλμα και ότι θα δώσετε τις κατάλληλες οδηγίες ώστε να μην διανεμηθεί το Ημερολόγιο αυτό , αλλά να εκτυπωθεί άλλο στο οποίο θα αναφέρονται ρητά και οι Χριστιανικές εορτές.\nΤούτο θα είναι συμβατό και με το άρθρο 17 της Συνθήκης της Λισσαβώνος, με το οποίο η Ευρωπαϊκή Ένωση αναγνωρίζει τον ρόλο των Εκκλησιών στην κοινωνία και τον πολιτισμό και καλεί τις μεγάλες θρησκευτικές κοινότητες σε συνεχή και ανοικτό διάλογο. Με την ευκαιρία αυτή, σας ευχόμεθα υγεία και ευόδωση από το Θεό των έργων σας κατά το Νέον Έτος 2011 και διατελούμε με ιδιαίτερη εκτίμηση.\nΗ Johanna Touzel, εκπρόσωπος της «Καθολικής Επιτροπής της Διάσκεψης των Επισκόπων της Ευρωπαϊκής Κοινότητας» δεν χαρίστηκε δηλώνοντας ότι η απουσία χριστιανικών γιορτών είναι κάτι το «απίστευτο». «Τα Χριστούγεννα και το Πάσχα είναι σημαντικές γιορτές για εκατοντάδες εκατομμύρια χριστιανών και Ευρωπαίων. Είναι μία πολύ παράξενη παράλειψη. Ελπίζω να μην έγινε εκ προθέσεως», ανέφερε με έμφαση.\nΣτο ίδιο μήκος κύματος και οι Ευρωπαίοι Ευρωβουλευτές Phillipe Juvin και Constance Le Grip, οι οποίοι στην επιστολή τους με τίτλο: «la petition»δηλαδή «Η απαίτηση» ζητούν από την Ευρωπαική Επιτροπή να αποσύρει άμεσα το ημερολόγιο που μοίρασε στους μαθητές και το οποίο «αγνοεί» τις χριστιανικές εορτές. «Οι χριστιανικές ρίζες της Ευρώπης είναι μια πραγματικότητα. Η Ευρώπη είναι ο καρπός μιας μακρόχρονης διαδικασίας ωρίμανσης που έχει τις ρίζες της στην Ελλάδα, στη Ρώμη κια βεβαίως μέσα στο Χριστιανισμό. Το λίκνο όλης της ιστορίας στηρίζεται στη συνάντηση των ανθρώπων με τις χριστιανικές αξίες. Η Ευρώπη δημιουργήθηκε μέσα στον Χριστιανισμό. Αν το ξεχνάμε αυτό είναι σαν να αρνούμαστε αυτό που είμαστε» υποστηρίζουν με ανησυχία.\nΗ απάλειψη του χριστιανισμού-ως ένας εκ των τριών πυλώνων του ευρωπαικού πολιτισμού- από το προοίμιο του Ευρωσυντάγματος σε συνδυασμό με τον...εκτοπισμό των χριστιανικών εορτών από το ευρω-ημερολόγιο δικαιολογούν σίγουρα τους αρνητικούς συνειρμούς. Άραγε, ήταν σε γνώση του Προέδρου Μπαρόζο αυτή η εξέλιξη; Για τους καλά γνωρίζοντες τα ευρωπαικά τεκταινόμενα τίποτα δεν μπορεί να θεωρηθεί τυχαίο.\nΕπικαλούνται, μάλιστα, δημοσίευμα του euobserver, σύμφωνα με το οποίο οι Ελευθεροτέκτονες (Μασόνοι) σχεδιάζουν να ανοίξουν γρήγορα γραφείο στις Βρυξέλλες, έτσι ώστε να αρχίσουν καμπάνια πίεσης κατά της αυξημένης επιρροής των παραδοσιακών θεσμικών θρησκειών της Ευρώπης. Κατά το ίδιο δημοσίευμα, το 2008 ο Πρόεδρος της Ευρωπαικής Επιτροπής συναντήθηκε με αντιπροσώπους που εκπροσωπούσαν διάφορες μασονικές στοές, μεταξύ των οποίων και τη δική του Μεγάλη Στοά της Ανατολής της Γαλλίας και πέτυχε να δοθεί αντιπροσώπευση της μασονίας σε υψηλό επίπεδο πολιτικής στην Ευρωπαϊκή Επιτροπή.


ΕΛΕΝΑ ΠΑΠΑΝΔΡΕΟΥ - ΣΥΝΕΝΤΕΥΞΗ (Στην Τίνα Βαρουχάκη) | TAR - Διαδικτυακό Περιοδικό για την Κιθάρα\nΕΛΕΝΑ ΠΑΠΑΝΔΡΕΟΥ - ΣΥΝΕΝΤΕΥΞΗ (Στην Τίνα Βαρουχάκη)\nΑποτίνοντας φόρο τιμής στον σπουδαίο κιθαριστή και συνθέτη Roland Dyens, το ΜΜΑ παρουσιάζει στις 17 Μαρτίου δυο υπέροχα κονσέρτα του, ολοκληρώνοντας τον εξαίρετο κύκλο συναυλιών VIVE LA FRANCE!\nΗ σολίστ και Καθηγήτρια στο Τμήμα Μουσικής Επιστήμης και Τέχνης του Πανεπιστημίου Μακεδονίας, Έλενα Παπανδρέου, θα ερμηνεύσει το κονσέρτο Métis για σόλο κιθάρα και έγχορδα, συμπράττοντας με την Ορχήστρα Academica Αθηνών, υπό τη διεύθυνση του αρχιμουσικού Νίκου Αθηναίου. Την ίδια βραδιά, το Duo Melis (Susana Prieto, Αλέξης Μουζουράκης) θα συμπράξει με την Ορχήστρα, ερμηνεύοντας το Concertomaggio.\nΗ αδελφική φιλία που συνέδεε τον Roland Dyens με την Έλενα Παπανδρέου, αποτέλεσε την αφορμή γι αυτή τη συνέντευξη. Ο λόγος της, συγκινεί εξίσου με το εξαιρετικό κείμενό της: «Roland, αγαπημένε μου αδελφέ».\n«Ο Dyens δεν κουράστηκε ποτέ. Έφυγε 61 έτους και μέχρι τελευταία στιγμή έγραφε με τρομερή αγάπη γι αυτό που έκανε. Η μουσική έτρεχε στις φλέβες του από τότε που ήταν παιδάκι, έπαιζε συνέχεια. Δεν έπαιζε μουσική για να βγάλει λεφτά, ούτε για τη δόξα, όπως υπάρχει κόσμος που το κάνει και γι’ αυτό. Επίσης, κάτι τρομερά σημαντικό είναι ότι είχε κάνει τις καλύτερες δυνατές σπουδές. Ως εκτελεστής, είχε σπουδάσει με τον Alberto Ponce στην École Normale του Παρισιού. Ως συνθέτης, είχε ολοκληρώσει όλες τις σπουδές υψηλού επιπέδου που μπορεί να κάνει ένας συνθέτης».\nΤ.Β. Στις 17 Μαρτίου θα εμφανιστείτε στο ΜΜΑ σε μία συναυλία η οποία είναι αφιερωμένη στη μνήμη του αδελφικού σας φίλου και συνεργάτη, Roland Dyens. Θα θέλατε να μας διηγηθείτε την ενδιαφέρουσα ιστορία της γνωριμίας σας μαζί του;\nΈλενα Παπανδρέου: Τον Roland Dyens τον γνώρισα ακούγοντας πρώτα απ’ όλα το «Tango en Skaï» - το πιο γνωστό του ίσως κομμάτι. Αμέσως, μου κίνησε το ενδιαφέρον και έψαχνα να βρω και άλλα έργα του, να μάθω περισσότερα γι αυτόν. Το Tango en Skaï να σας πω ότι σημαίνει «ψευτοτανγκό». Το διευκρινίζω, γιατί πολλοί κάνουν το λάθος να μπερδεύουν τη λέξη “skaï” (που στα Γαλλικά σημαίνει ένα πολύ φτηνό είδος δέρματος), με τη λέξη «ουρανός». Έκανα μια ηχογράφηση του έργου και του έστειλα γράμμα, πιστεύοντας ότι το πιθανότερο είναι ότι δεν θα μου απαντήσει. Παρ’ όλα αυτά ήρθε απάντηση! Έχω κρατήσει αυτό το γράμμα, όπως πολλά άλλα αργότερα. Μου έδωσε πάρα πολλή χαρά και αργότερα έμαθα και από εκείνον ότι απαντούσε πάντα σε όλους. Αυτό δείχνει τη γενναιοδωρία του. Λίγο καιρό μετά, με κάλεσαν σε ένα Φεστιβάλ, στο Voronez, το οποίο ήταν ένα μέρος αρκετά δύσκολο για να φθάσει κανείς, αλλά είδα ότι ήταν καλεσμένος και ο Dyens και ήταν έτσι μια ευκαιρία να τον γνωρίσω. Έδωσε ένα καταπληκτικό ρεσιτάλ! Πραγματικά ενθουσιάστηκα! Επίσης διαπίστωσα ότι είχαμε και πολλά κοινά στην αισθητική μας, ως προς τον τρόπο που ερμηνεύουμε. Όταν γνωριστήκαμε, τον ρώτησα αν είχε έρθει ποτέ στην Ελλάδα. Δεν είχε, ενώ θα ήθελε να δώσει ρεσιτάλ. Έτσι κανόνισα με τον Ευάγγελο Ασημακόπουλο, που τότε ήταν Έφορος της κιθάρας στο Ωδείο «Φ. Νάκας» να δώσει ο Roland το πρώτο του ρεσιτάλ στην Ελλάδα, αν θυμάμαι καλά το 1997… Πραγματικά, σείστηκε η αίθουσα από τα χειροκροτήματα! Ήδη από τότε, από εκείνη την πρώτη επίσκεψή του στην Αθήνα, ήταν εντυπωσιακό το πόσο γίναμε φίλοι! Ήταν μια φιλία που κράτησε λίγο περισσότερο από 20 χρόνια μέχρι τον πρόωρο –δυστυχώς– θάνατό του, τον Οκτώβριο του 2016. Ήταν πραγματικά για μένα η μεγαλύτερη απώλεια που είχα στη ζωή μου, ό,τι χειρότερο μου έχει συμβεί! Ήταν τόσο σπάνια φιλία… Και δεν μιλάω μόνο για το μουσικό κομμάτι, αλλά για το ανθρώπινο…. Λέγαμε τα μυστικά μας… Επίσης, έχουμε γελάσει πάρα πολύ. Έχω ακόμη e-mails του, με πολλά αστεία που ανταλλάσσαμε.\nΤ.Β. Στο συγκινητικό άρθρο που γράψατε στη μνήμη του Dyens, με τίτλο: «Roland, Αγαπημένε μου Αδελφέ...», αναφέρετε, μεταξύ άλλων: «Σπάνια γνώρισα κάποιον που ήταν τόσο ικανός να αγαπάει τόσο πολλούς ανθρώπους και στις πέντε ηπείρους!» Ποια στοιχεία της προσωπικότητάς του θαυμάζατε περισσότερο;\nΈλενα Παπανδρέου: Κατ’ αρχήν, θαυμάζω τον ιδιοφυή μουσικό. Στον άνθρωπο πάνω απ’ όλα αγαπούσα τη σπάνια ενσυναίσθηση! Τον παρακολούθησα να έχει αυτή την ικανότητα ακόμη και με ανθρώπους που ήξερε ελάχιστα, ακόμη και με πολύ νέα παιδιά, που μπορεί να του έλεγαν τον πόνο τους ή κάτι που τους απασχολούσε. Τους έδινε προσοχή, τους παρατηρούσε, τους άκουγε… Πολύ σημαντικό! Επίσης, τον ένοιαζε πολύ να κάνει τον μαθητή να νιώσει άνετα, ειδικά στα σεμινάρια που πολλές φορές τα παιδιά είναι αγχωμένα, εξ αιτίας του κόσμου που τα παρακολουθεί. Πολλές φορές έκανε κάποιο αστείο, ώστε να «σπάσει» τον πάγο, για να χαλαρώσει ο μαθητής και να παίξει πιο άνετα. Ως προς την προσωπικότητά του, είχε την ικανότητα να κάνει φίλους. Φιλία, για μένα, είναι το να χαίρεσαι με τη χαρά του άλλου. Και ο Roland αυτό το κατάφερνε πραγματικά! Στην παράλληλη πορεία μας, υπήρχε μια αμοιβαία εκτίμηση και μεγάλη χαρά για τις επιτυχίες του άλλου. Μιλούσαμε πάντοτε ο ένας για τον άλλο με τα καλύτερα λόγια. Λίγες μέρες πριν μας αφήσει ο Roland, έμαθα ότι δυστυχώς τα πράγματα ήταν πλέον πάρα πολύ σοβαρά. Πήγα στο Παρίσι και την τελευταία μέρα που τον είδα, θυμάμαι να κοιτάει το κινητό του, να ψάχνει ονόματα και να μου λέει: «θέλω να γνωρίσεις τον τάδε, είναι σαν αδελφός μου και είναι στο τάδε μέρος στις ΗΠΑ», «θέλω να γνωρίσεις την τάδε, που είναι σαν αδελφή μου….» Είναι απίστευτο με πόσους ανθρώπους έχω συνδεθεί μετά το θάνατό του, ενώ δεν γνωριζόμασταν πριν, μόνο και μόνο επειδή είχαμε αυτό τον κοινό φίλο τον οποίο αγαπούσαμε πολύ. Και πραγματικά ήταν λιγάκι σαν παρακαταθήκη.\nΤ.Β. Το 2001, συμπράξατε με τον Dyens, ερμηνεύοντας το έργο του Concertomaggio για δύο κιθάρες και Ορχήστρα, στο ΜΜΑ, με την πάλαι ποτέ Ορχήστρα των Χρωμάτων υπό τη διεύθυνση του Μίλτου Λογιάδη. Θα θέλατε να μοιραστείτε αναμνήσεις από αυτή τη συνεργασία;\nΈλενα Παπανδρέου: Το να παίζω με έναν μουσικό που τόσο πολύ θαύμαζα, ήταν για μένα μια πραγματικά πολύ μεγάλη χαρά. Παίξαμε στην ετήσια συναυλία που έκανε εκείνον τον καιρό η Ορχήστρα των Χρωμάτων, στη μνήμη του Μάνου Χατζιδάκι, στη μεγάλη αίθουσα του ΜΜΑ. Κάναμε μόνο μια πρόβα για εκείνο το κονσέρτο! Πήγα και τον βρήκα στη Σαρδηνία, γιατί ήταν ο μόνος τρόπος για να μπορέσουμε να παίξουμε μαζί και να το προβάρουμε. Πάντα γράφει δύσκολα, οπότε ήταν δύσκολο αυτό το εγχείρημα. Όπως είχε υποσχεθεί στην Ορχήστρα των Χρωμάτων, θα έκανε μια πολύ ωραία διασκευή του τραγουδιού «Ο ταχυδρόμος πέθανε» για δυο κιθάρες και ορχήστρα εγχόρδων. Έφερε την παρτιτούρα μόλις ήρθε στην Αθήνα, δυο μέρες πριν, και έπρεπε το δικό μου μέρος να το μάθω εκείνη τη στιγμή για να το παίξουμε. Τελικά όλα πήγαν καλά! Η Ορχήστρα των Χρωμάτων και ο Μίλτος Λογιάδης ήταν οι ιδανικοί συνεργάτες. Πραγματικά ήταν μια αξέχαστη συναυλία που θα θυμάμαι πάντα.\nΤ.Β. Πώς κρίνετε το γεγονός της μη «διάσωσης» της Ορχήστρας των Χρωμάτων;\nΈλενα Παπανδρέου: Αυτό είναι από τα πιο δυσάρεστα πράγματα που έχουν συμβεί στην Ελλάδα τα τελευταία χρόνια. Από τις παρενέργειες όλης αυτής της κατάστασης που συμβαίνει στη χώρα μας. Το να κλείνει μια Ορχήστρα είναι ντροπή για μια χώρα και δείχνει την παρακμή της σε σχέση με τις τέχνες, με τον πολιτισμό, με τη σκέψη την ανθρώπινη, γιατί μιλάμε μόνο για Οικονομία και χρήματα πλέον. Η Ορχήστρα των Χρωμάτων ήταν μια από τις σπάνιες Ορχήστρες. Ο Χατζιδάκις την έφτιαξε με πολλή αγάπη. Θυμάμαι τότε που πηγαίναμε όλοι στο Παλλάς και δεν έπεφτε καρφίτσα! Ήταν απαραίτητο για όλους να πάμε στη συναυλία που κάθε φορά διηύθυνε ο Χατζιδάκις και έπαιζε πάρα πολύ ωραία προγράμματα πάντα, πολύ ρεπερτόριο που δεν είχε παιχτεί ποτέ. Ο Μίλτος Λογιάδης ήταν άξιος συνεχιστής του, γιατί είναι πολύ σπουδαίος μαέστρος, γλυκύτατος και σεμνός άνθρωπος. Ήταν ιδανικός για να συνεχίσει το έργο του Χατζιδάκι με την Ορχήστρα, η οποία συνεχώς εξελισσόταν. Έπαιζε ρεπερτόριο που είναι πάρα πολύ δύσκολο… Τόσο εμένα, όσο επίσης και πολύ κόσμο, μας έχει λυπήσει τρομερά το ότι την άφησαν να χαθεί.\nΤ.Β. Το 1998 ηχογραφήσατε δυο έργα του Dyens, μεταξύ των οποίων το εξαιρετικά δημοφιλές “ Tango en skaï ”. Το 2005, κυκλοφόρησε το ηχογράφημά σας με τίτλο: “Elena Papandreou plays Dyens”. Tι είδους δεξιοτεχνικής φύσης δυσκολίες έχει η ερμηνεία των έργων του;\nΈλενα Παπανδρέου: Ο Dyens επειδή ήταν καταπληκτικός κιθαρίστας, από τους σημαντικότερους που έχουν περάσει από το χώρο μας, ήξερε την κιθάρα όσο κανείς. Έτσι έψαχνε τα όριά της και τα πήγαινε και πιο πέρα. Πραγματικά, έχει γράψει σε κομμάτια του σημεία εξαιρετικά δύσκολα. Όμως, δύσκολα όχι για να είναι δύσκολα, αλλά για να είναι λειτουργικά. Έτσι, παίζουν πολύ θετικό ρόλο στο τελικό αποτέλεσμα. Άξιζαν τον κόπο. Έχω πολλές φορές ταλαιπωρηθεί παίζοντας εξαιρετικής δυσκολίας πράγματα, αλλά ποτέ δεν ένιωσα ότι ήταν χαμένος κόπος, γιατί αυτό που ακούγεται στα κομμάτια του είναι πραγματικά εξαιρετικής ομορφιάς. Μάλιστα, επιχείρησε -και κατάφερε θαυμάσια- να γράψει κομμάτια για μαθητές. Έγραψε μια συλλογή με 20 κομμάτια που λέγονται «20 γράμματα». Ένα από αυτά, μου το έχει αφιερώσει. Αργότερα, έγραψε μια συλλογή με 100 κομμάτια (κι εκεί μου έκανε ένα κομμάτι ‘δώρο’, που έγραψε στα γενέθλιά μου 7 Μαρτίου του 2011). Το αστείο είναι ότι πριν τα ξεκινήσει, μου έλεγε: «τώρα θέλω να γράψω ακόμη πιο εύκολα, γιατί τα άλλα δεν ήταν και …τόσο!». Τελικά, δεν κατάφερε να γράψει τόσο εύκολα, όσο ήλπιζε. Σε κάποιον που δεν έχει μεγάλη εμπειρία και είναι αρχάριος ακόμη, αλλά και στο δάσκαλό του, θα φανούν πολύ πιο δύσκολα από τα συνηθισμένα κλασικά κομμάτια για σπουδαστές. Χαρακτηριστικό είναι ότι ήταν τελειομανής, όπως είμαι και εγώ (ένα από τα κοινά μας). Έγραφε στα κομμάτια του πάρα πολλές λεπτομέρειες, που βέβαια ήταν πάρα πολύ χρήσιμες για να παιχτούν όσο γίνεται καλύτερα. Κάποιος που δεν έχει συνηθίσει να βλέπει πολλές λεπτομέρειες γραμμένες στην παρτιτούρα, ενδεχομένως κουράζεται. Αλλά από την άλλη πλευρά, αν κάνεις όλα αυτά που γράφει, θα το παίξεις καταπληκτικά το κομμάτι! Είναι γραμμένα τα πάντα, ό,τι χρειάζεται ένας καλός μουσικός.\nΤ.Β. Το 2002, ο Dyens συνέθεσε και σας αφιέρωσε το τριμερές έργο «Triaela». Τι σημαίνει για σας αυτό το άυλο «δώρο», αφ’ ενός μεν από καλλιτεχνική, αφ’ ετέρου δε από συναισθηματική άποψη;\nΈλενα Παπανδρέου: Αν δεν γνώριζα τον Dyens, το να μου αφιερώνει ένα έργο και μάλιστα ένα από τα σημαντικά του ολοκληρωμένα τριμερή έργα, είναι σπάνια τιμή. Από την άλλη, η συναισθηματική άποψη με ενδιαφέρει πολύ περισσότερο στη ζωή μου ολόκληρη και στη δουλειά μου. Eίχαμε πάει κάποτε με τον Oscar Ghiglia σε ένα φεστιβάλ κιθάρας στο Fermo της Ιταλίας, όπου ο Roland ανακοίνωσε στο ακροατήριο ότι την προηγούμενη μέρα τελείωσε ένα κομμάτι που δεν έχει βρει ακόμη τίτλο. Το έπαιξε και ενθουσιάστηκα! Μετά του είπα: «Σε παρακαλώ πολύ θέλω τις νότες…» Θα κάνω μία παρένθεση λέγοντας ότι κανονικά είναι αγένεια να ζητάμε παρτιτούρες ανέκδοτων έργων, όμως ο Roland καιρό πριν, μου είχε δώσει αυτή την άνεση. Εκείνη τη στιγμή λοιπόν μου λέει: «Χαίρομαι πολύ! Ήθελα πρώτα να δω αν σου αρέσει, γιατί είχα σκοπό να σου το αφιερώσω». Μετά από κάποιο καιρό, με παίρνει στο τηλέφωνο και μου λέει: «Το βρήκα!» Θα το ονομάσω “Τriaela”, ήθελα να ακούγεται ελληνικό. Το κομμάτι αποτελείται από τρία μέρη και είναι γραμμένο σε “la.” «Αν θέλεις να το ηχογραφήσεις, μπορείς και πριν από μένα», είχε τη γενναιοδωρία να μου πει. Εκείνος δεν το ηχογράφησε ποτέ! Δεν ήταν το μόνο που μου αφιέρωσε. Όταν πρωτοήρθε στην Ελλάδα, είχε παίξει το έργο «Ο ταχυδρόμος πέθανε». Μου αφιέρωσε το χειρόγραφο. Λίγα χρόνια μετά, μου αφιέρωσε μια καταπληκτική διασκευή του έργου «Θάλασσα πλατιά». Του είχα προτείνει να κάνει και άλλες διασκευές Χατζιδάκι, τις οποίες θα ηχογραφούσα σε CD. Το είχε δεχθεί με ενθουσιασμό, είχαμε συμφωνήσει με τον Γιώργο Χατζιδάκι. Δυστυχώς … αυτό ήταν το τελευταίο επαγγελματικό μας όνειρο… Όμως, βρήκα έναν άξιο συνεχιστή του, τον Ορέστη Καλαμπαλίκη, που υπήρξε μαθητής του. Χαίρομαι που θα υλοποιήσουμε αυτό το όνειρο στη μνήμη του Roland.\nΤ.Β. Στην επικείμενη συναυλία πρόκειται να παρουσιαστούν δυο κονσέρτα με την Ορχήστρα Academica Αθηνών, υπό τη Διεύθυνση του Αρχιμουσικού Νίκου Αθηναίου. Το Concertomaggio για δυο κιθάρες, από το Duo Melis και το Concerto Μétis για σόλο κιθάρα και έγχορδα, που θα ερμηνεύσετε εσείς. Τι σηματοδοτεί για σας αφ’ ενός μεν η πρώτη συνεργασία με την Ορχήστρα Academica Αθηνών, αφ’ ετέρου δε η ερμηνεία του Concerto Métis;\nΈλενα Παπανδρέου: Κατ’ αρχήν, χαίρομαι πολύ γιατί κάθε φορά που συμπράττεις με μια νέα Ορχήστρα, είναι μια νέα συνεργασία, νέες επαφές με ανθρώπους με τους οποίους ενδεχομένως δεν έχεις ξαναπαίξει πριν. Κάποιοι μουσικοί της Academica ήταν και μέλη της Ορχήστρας των Χρωμάτων ή της Ορχήστρας της ΕΡΤ. Έτσι, με κάποιους ήδη έχουμε γνωριστεί. Πρώτη φορά θα παίξω με τον κ. Αθηναίο, με τον οποίο έχω επαφή για διάφορα θέματα σχετικά με τη συναυλία και είναι ευγενέστατος, χαίρομαι πολύ που θα συνεργαστούμε και είμαι σίγουρη ότι η ατμόσφαιρα θα είναι η καλύτερη. Όσον αφορά το συγκεκριμένο κονσέρτο, είναι ένα από τα ωραιότερα που έχουν γραφτεί για κιθάρα! Δεν υπερβάλλω! Δεν έχει παιχτεί ακόμη πάρα πολύ, αλλά θα παίζεται όλο και περισσότερο. Είναι αρκετά δύσκολο και για την Ορχήστρα εγχόρδων. Όμως ο Roland το δούλεψε πάρα πολύ, το έχει και ο ίδιος ηχογραφήσει σε δίσκο. Εγώ είχα κάνει την πρώτη πανελλήνια εκτέλεση το 2000 με την Καμεράτα, υπό τη διεύθυνση του Μίλτου Λογιάδη στην αίθουσα «Φίλων της Μουσικής». Τότε το είχα παίξει και με την Κ.Ο.Θ. Επειδή θέλω να παίξω μουσική του Dyens όσο μπορώ περισσότερο, το έπαιξα και τον περασμένο Δεκέμβριο με την Κ.Ο.Θ. στο Μ.Μ.Θ. Επίσης, θα το παρουσιάσω τέλος Απριλίου στο Monterrey του Μεξικού και τον Νοέμβριο στο San Remo της Ιταλίας. Ο κόσμος θα το χαρεί πολύ, νομίζω! Γιατί καμιά φορά, ο κόσμος που δεν είναι πολύ «ειδικός» στο χώρο μας, νομίζει ότι θα ακούσει έναν σύγχρονο συνθέτη και ότι θα βαρεθεί ή θα εκνευριστεί. Η μουσική του Dyens ήταν πολύ αγαπητή σε όλα τα είδη ακροατηρίων.\nΤ.Β. Στο προαναφερθέν κείμενό σας σημειώνετε, μεταξύ άλλων: «Είμαι σίγουρη ότι η μουσική σου θα επιβιώσει για τόσον καιρό, όσο η μουσική του Sor (που τόσο αγαπούσες), του Tárrega, του Barrios ή του Villa-Lobos.» Ποια στοιχεία του έργου του καθιστούν τον Dyens έναν από τους σημαντικότερους σύγχρονους συνθέτες κλασικής κιθάρας;\nΈλενα Παπανδρέου: Η μουσική αυτού του ανθρώπου πραγματικά πιστεύω ότι θα παίζεται για αιώνες. Όσο για τα χαρακτηριστικά της μουσικής του, πρώτα απ’ όλα είναι ένα πελώριο αλλά και ανεξάντλητο ταλέντο. Γιατί υπάρχουν συνθέτες που έχουν πολύ ταλέντο αλλά κάποια στιγμή κουράζονται και επαναλαμβάνουν τους εαυτούς τους. Ο Dyens δεν κουράστηκε ποτέ. Έφυγε 61 έτους και μέχρι τελευταία στιγμή έγραφε με τρομερή αγάπη γι αυτό που έκανε. Η μουσική έτρεχε στις φλέβες του από τότε που ήταν παιδάκι, έπαιζε συνέχεια. Δεν έπαιζε μουσική για να βγάλει λεφτά, ούτε για τη δόξα, όπως υπάρχει κόσμος που το κάνει και γι αυτό. Επίσης, κάτι τρομερά σημαντικό είναι ότι είχε κάνει τις καλύτερες δυνατές σπουδές. Ως εκτελεστής, είχε σπουδάσει με τον Alberto Ponce στην École Normale του Παρισιού. Ως συνθέτης, είχε ολοκληρώσει όλες τις σπουδές υψηλού επιπέδου που μπορεί να κάνει ένας συνθέτης. Γιατί είναι πολύ σημαντικό εκτός από το ταλέντο, να ξέρεις και την τεχνική της σύνθεσης. Να δομείς σωστά ένα κομμάτι, να ξέρεις πώς να χτίσεις και να αναπτύξεις τις ιδέες σου. Από την άλλη, ήξερε τόσο καλά την κιθάρα, έλεγε «Ξέρω καλά τη γεωγραφία της»! Από τότε που μας άφησε, έχω δει και τη συνολική λίστα που έφτιαξε το Gendai Guitar. Εκατοντάδες έργα! Έχει γράψει πάρα πολλά έργα για σόλο κιθάρα, έχει κάνει βέβαια και πάρα πολλές διασκευές εκπληκτικές. Κανείς άλλος, νομίζω, δεν μπόρεσε να διασκευάσει για κιθάρα τόσο καλά όσο εκείνος. Και αυτό το λένε πολλοί, δεν το λέω μόνο εγώ. Έγραψε αρκετά έργα για τέσσερις κιθάρες ή ορχήστρα από κιθάρες. Αυτό, γιατί όποτε έκανε κάποιο σεμινάριο, ατομικό, ένα από τα δώρα που έφερνε στους μαθητές ήταν ένα καινούργιο έργο για να το παίξουν όλοι μαζί. Μάλιστα, σε αυτό τον κύκλο που έχει τώρα το ΜΜΑ, η πρώτη συναυλία δόθηκε από το Aquarelle guitar quartet που έπαιξαν κουαρτέτα. Δυσκολεύτηκαν να διαλέξουν, γιατί έχει πλουτίσει πάρα πολύ το ρεπερτόριο για 4 κιθάρες. Έχει πάρα πολλούς συνδυασμούς για κιθάρα, αλλά κυρίως σόλο και διασκευές για κιθάρα.\nΤ.Β. Όταν διδάσκετε έργα του Dyens οι κατευθυντήριες οδηγίες που δίνετε στους μαθητές σας αφορούν περισσότερο ζητήματα τεχνικής ή ερμηνείας;\nΈλενα Παπανδρέου: Κατ’ αρχήν είτε διδάσκω Dyens, είτε οτιδήποτε δεν διδάσκω τόσο διαφορετικά. Η τεχνική από την άλλη, πάντα πρέπει να υπηρετεί την ερμηνεία. Δεν υπάρχει κανένας άλλος λόγος ύπαρξης της τεχνικής. Οπότε αυτά είναι πάντα αλληλένδετα. Δεν γίνεται να επικεντρωθούμε μόνο στο ένα ή στο άλλο, σε οποιοδήποτε είδος μουσικής. Τα κομμάτια του Dyens έχουν πολλές τεχνικές δυσκολίες, εφφέ που πρέπει να διδάξεις, πολλά έργα του έχουν διαφορετικό κούρδισμα (ειδικά στα μπάσα, αλλά όχι μόνο), γενικότερα, υπάρχουν τεχνικές που πρέπει να τις δείξεις, γιατί δεν τις έχει δει αλλού ένας μαθητής. Επίσης, οι παρτιτούρες των έργων του έχουν άπειρες λεπτομέρειες που πρέπει να πείσεις τον μαθητή να κοιτάξει τα πάντα, να μην τα αγνοεί και να παίζει με το αυτί, παρακολουθώντας το youtube (μια πολύ κακή συνήθεια των μαθητών αυτή). Και ένα επίσης μεγάλο λάθος των μαθητών όταν παίζουν Dyens είναι ότι επειδή ξέρουν ότι αυτοσχεδίαζε, νομίζουν ότι μπορούν ν΄ αυτοσχεδιάζουν και να παίζουν όπως να ναι. Πολύ μεγάλο λάθος! Ο Dyens ήταν εξαιρετικά λεπτολόγος και απαιτούσε την παραμικρή λεπτομέρεια να γίνει. Έπαιζε τα έργα όπως ήταν γραμμένα και τα έγραφε όπως τα έπαιζε. Φυσικά επειδή χρησιμοποιούσε την κιθάρα και τον πολυφωνικό της χαρακτήρα στο μέγιστο δυνατό βαθμό, ήταν πολύ δύσκολα για το αριστερό χέρι.\nΤ.Β. Τι συμβουλεύετε τους νέους που φοιτούν στο Τμήμα Μουσικής Επιστήμης και Τέχνης και επιθυμούν να σταδιοδρομήσουν ως σολίστ;\nΈλενα Παπανδρέου: Η λάμψη της σκηνής, το χειροκρότημα, η δόξα, ενισχύουν τον εγωισμό. Προσπαθώ να τους ενισχύω το σωστό κίνητρο για να είναι πάνω στη σκηνή: αγάπη για τη μουσική. Να δείχνεις τη μουσική, όχι να δείχνεις τον εαυτό σου. Προσπαθώ επίσης να τους μάθω ότι ο καλός μουσικός δουλεύει 365 μέρες το χρόνο. Πρέπει να δουλεύουν με ευσυνειδησία, το παίξιμό τους να είναι όσο γίνεται πιο πλήρες να μην έχουν μόνο μια κατεύθυνση ενός εύκολου εντυπωσιασμού. Επίσης, οι κιθαρίστες έχουν την κακή συνήθεια να ακούν κυρίως κιθάρα, διάφορους κιθαρίστες στο youtube, ανεξαρτήτως ποιότητας και επιπέδου, να μαθαίνουν το κομμάτι ακούγοντάς το και όχι διαβάζοντάς το στην παρτιτούρα. Επιμένω ότι πρέπει να διαβάζουν προσεκτικά την παρτιτούρα. Επίσης τους τονίζω ότι θα πρέπει ν’ ακούν πάρα πολλή μουσική. Όταν ήμουν στην εφηβεία, συνειδητοποίησα ότι θαύμαζα κάποιους κιθαρίστες που είτε είχα την τάση να τους μιμηθώ, είτε να κάνω το αντίθετο, για να μην τους μιμούμαι. Έτσι, σκέφτηκα (χωρίς να μου το πει κάποιος άλλος) τουλάχιστον για κάποια χρόνια να πάψω ν΄ ακούω ηχογραφήσεις κιθαριστών. Πήγαινα φυσικά σε συναυλίες, γιατί εκεί αποκτάς μια γενική εικόνα, αλλά δεν θυμάσαι την παραμικρή λεπτομέρεια της ερμηνείας του έργου. Έτσι άκουσα πολλή μουσική που δεν ήταν κιθάρα. Από την εφηβεία μου, άκουγα πιάνο, ορχήστρες, μουσική δωματίου, ό,τι άλλο έβρισκα και με βοήθησε τρομερά να ξεφύγω από το στενό πλαίσιο της κιθάρας. Σίγουρα, ένας καλός κιθαρίστας έχει ακούσει πολλή μουσική που δεν είναι κιθάρα, ώστε να ανοίξει τους ορίζοντες της μουσικότητάς του. Αλλιώς παίζει με πολύ περιορισμένο τρόπο.\nΤ.Β. Ποια είναι τα επόμενα καλλιτεχνικά σας σχέδια;\nΈλενα Παπανδρέου: Από τότε που μας άφησε ο Dyens, νιώθω την ανάγκη να παίζω σχεδόν αποκλειστικά μουσική του. Θα πάμε μαζί με τον Oscar Ghiglia στο Φεστιβάλ της Πάτρας που διοργανώνουν ο Ευάγγελος Ασημακόπουλος και η Λίζα Ζώη. Θα παίξω Dyens, και για πρώτη φορά δυο τραγούδια του Χατζιδάκι σε διασκευή Ορέστη Καλαμπαλίκη. Αργότερα, θα παίξω το Concerto Métis στο Μεξικό. Στην συνέχεια, στην Ιταλία τον Μάϊο και τον Ιούνιο στο Festival Guitar Foundation of America. Τον Αύγουστο θα πάμε με τον Oscar Ghiglia στην Ταϊβάν, με αφορμή μια μεγάλη γιορτή που διοργανώνουν για τα 80α του γενέθλια. Επίσης θα κάνουμε με τον Oscar το σεμινάριο στο Gargnano της Ιταλίας, όπως κάθε χρόνο. Τέλος, έχει προγραμματιστεί ένα σεμινάριο στο Αϊβαλί τον Σεπτέμβριο, σε ένα πανέμορφο ελληνικό σπίτι πάνω στη θάλασσα, όπου οι μαθητές κι εγώ μένουμε μαζί και δουλεύουμε κάθε μέρα ετοιμάζοντας μια τελική συναυλία.\nΑγαπώ τη διδασκαλία όσο και το παίξιμο. Προσπαθώ να φτιάχνω μια στενή σχέση με τους μαθητές μου, ανθρώπινη όσο γίνεται. Πρέπει να νιώθουν τα παιδιά ότι είσαι μαζί τους, ότι είμαστε ομάδα. Επίσης είναι σημαντικό να ενισχύουν και να χαίρονται ο ένας για τον άλλο, να πηγαίνουν ο ένας στις συναυλίες του άλλου, να χειροκροτούν, να φέρνουν κόσμο και τελικά να χαίρονται όλοι μαζί τους καρπούς της δουλειάς τους.\n Πηγή: ιστοσελίδα της Έλενας Παπανδρέου: http://www.elenapapandreou.gr/gr/ ανάκτηση,11/03/2018. Η ίδια πηγή έχει χρησιμοποιηθεί και για τα υπόλοιπα μέρη του εν λόγω έργου, καθώς και για τις φωτογραφίες.


Πρώτη Δημοσίευση:\tΤρίτη, 31. 07. 2012 - 12:39\nΑρνητικά είναι μηνύματα που έρχονται από το μέτωπο του τουρισμού.\nΤο πρώτο εξάμηνο του 2012 οι διεθνείς αεροπορικές αφίξεις σημείωσαν πτώση 4,9%, αριθμώντας 4,1 εκατ. τουρίστες σε σχέση με 4,3 εκατ. το αντίστοιχο περσινό διάστημα.\nΠτώση παρουσιάζει η Ρόδος (-9%), η Κως (-4,4), η Μύκονος (-8,9%), η Σαντορίνη (-2,8%), η Ζάκυνθος (-8,1%), το Ηράκλειο (-3,2%), ενώ συνεχίζεται η κάμψη στην Αθήνα με ποσοστό 15%. Στον αντίποδα, θετικά κινήθηκαν τα Χανιά (13,1%), η Κέρκυρα (10,8%), η Κεφαλονιά (6%), η Θεσσαλονίκη (6%), καθώς και τα αεροδρόμια του Άραξου και της Καλαμάτας στην Πελοπόννησο (59,8% και 1,4% αντίστοιχα).\nΣύμφωνα με τα στοιχεία της Τράπεζας της Ελλάδος, τα οποία επεξεργάστηκε το Ινστιτούτο Τουριστικών Ερευνών και Προβλέψεων (ΙΤΕΠ), το πρώτο πεντάμηνο οι απώλειες στις εισπράξεις άγγιξαν το 12,5%, καθώς η ταξιδιωτική κίνηση περιορίστηκε κατά 10,8% και η μέση ταξιδιωτική δαπάνη κατά 1,9% σε ετήσια βάση.\nΗ μεγαλύτερη μείωση (19%) παρατηρείται στις εισπράξεις από τη ζώνη του ευρώ, ενώ 13,3% είναι η πτώση από τις χώρες της Ευρωπαϊκής Ένωσης των «27» και 10,9% εκτός ΕΕ των «27». Απώλειες 12,8% καταγράφουν και οι εισπράξεις από τη Γερμανία και 14,5% από τη Ρωσία, ενώ άνοδο 19,1% εμφανίζουν από τη Βρετανία.\nΠερισσότερα σε αυτή την κατηγορία: « Μείωση αεροπορικών αφίξεων κατά 4,9% το 2012 Η στρατηγική για τις αερομεταφορές στο «τραπέζι» »


Αφιέρωμα: 20 Χρόνια Seat Cupra - Epitrohon\nΑφιέρωμα: 20 Χρόνια Seat Cupra\nΌλες οι καυτές εκδόσεις των μοντέλων της Seat από το 1996 μέχρι και σήμερα!\nΗ Seat γιορτάζει τα 20 χρόνια από την κυκλοφορία του πρώτου μοντέλου επιδόσεων με το χαρακτηριστικό όνομα Cupra και έδωσε στη δημοσιότητα το παρακάτω επετειακό βίντεο. Εμείς με τη σειρά μας, δεν θα μπορούσαμε παρά να κάνουμε ένα mini φωτογραφικό αφιέρωμα σε όλα τα καυτά μοντέλα Cupra από το 1996 μέχρι και σήμερα.\nΤο όνομα Cupra προέρχεται από τη σύζευξη των λέξεων Cup και Racing ενσωματώνοντας τη φιλοσοφία της Seat για δυναμική οδήγηση, μέγιστη απόδοση και ελκυστικό σχεδιασμό με έμφαση στον σπορτιφ χαρακτήρα. Εκτός από τις σπορ εκδόσεις των αυτοκινήτων παραγωγής, το τμήμα Seat Sport έχει σημαντική συμμετοχή και στο μηχανοκίνητο αθλητισμό, με τίτλους σε παγκόσμια πρωταθλήματα WRC (1996, 1997, 1998) και WTCC (2008, 2009).\nSeat Ibiza Cupra (1996 – 2016)\nΤο πρώτο Ibiza CUPRA 2.0 16V (1996) απέδιδε 150ps και παρουσιάστηκε με αφορμή την πρώτη νίκη της Seat στην κατηγορία 2 λίτρων του World Rally Championship με το Ibiza Kit Car. (0-100km/h σε 8.3sec και τελική ταχύτητα 216km/h)\nΗ δεύτερη εκδοχή του Ibiza Cupra 1.8 20VT (2000) είχε απόδοση 156ps και νανανεωμένη εμφάνιση, ενώ για πρώτη φορά στην κατηγορία εξοπλιζόταν με το ηλεκτρονικό σύστημα εμφάνισης ESC. (0-100km/h σε 7.9sec και τελική ταχύτητα 218km/h). Υπήρχε μάλιστα και μια ακόμη πιο ισχυρή έκδοση Cupra R η οποία παρήχθη σε μόλις 200 μονάδες και είχε απόδοση 180ps. (0-100km/h σε 7.2sec και τελική ταχύτητα 225km/h)\nΗ τρίτη γενιά του Ibiza Cupra (2004) ήρθε για πρώτη φορά με τον πετρελαιοκινητήρα 1.9 TDI απόδοσης 160ps (0-100km/h σε 7.6sec και τελική ταχύτητα 220km/h). Παράλληλα το βενζινοκίνητο 1.8 20VT διατήρησε την απόδοση των 180ps της προηγούμενης γενιάς (0-100km/h σε 7.3sec και τελική ταχύτητα 230km/h)\nΤο πλήρως ανασχεδιασμένο Ibiza Cupra 1.4 TSI (2009) ακολούθησε τη μόδα του downsizing των κινητήρων και με απόδοση 180ps ικανοποίησε και από άποψη απόδοσης τους λάτρεις της σειράς. Ο κινητήρας συνεργαζόταν για πρώτη φορά με το αυτόματο κιβώτιο 7 σχέσεων DSG του VW Group. (0-100km/h σε 7.2sec και τελική ταχύτητα 225km/h).\nΜια αισθητική ανανέωση ήρθε με το Ibiza Cupra 1.4 TSI (2013) το οποίο απέδιδε 180ps και 250Nm ροπής, προσέφερε όμως ελαφρώς βελτιωμένες επιδόσεις σε σχέση με τον προκάτοχό του, είχε πιο σπορ ρύθμιση στην ανάρτηση και το ηλεκτρονικό κλείδωμα διαφορικού XDS στο βασικό εξοπλισμό. (0-100km/h σε 6.9sec και τελική ταχύτητα 228km/h).\nΗ τελευταία εκδοχή του Ibiza Cupra 1.8 TSI (2015) απέκτησε νέο κινητήρα μεγαλύτερου κυβισμού με αυξημένη απόδοση 192hp και 320Nm ροπής ενώ στο εσωτερικό προστέθηκε και το σύστημα Full Link. (0-100km/h σε 6.7 sec και τελική ταχύτητα 235km/h).\nSeat Leon Cupra (2000 – 2016)\nΗ πρώτη γενιά του Leon Cupra 2.8 V6 4 (2000) ήταν τετρακίνητη με θηριώδη ατμοσφαιρικό V6 κινητήρα απόδοσης 204ps που συνεργαζόταν με χειροκίνητο κιβώτιο έξι σχέσεων. (0-100km/h σε 7.3 sec και τελική ταχύτητα 235km/h). Ακολούθησε η πιο εμπορική και εμπροσθιοκίνητη εκδοχή του με χαμηλότερο κυβισμό, Leon Cupra R 1.8 20VT (2002) απόδοσης 210ps (0-100km/h σε 7.2 sec και τελική ταχύτητα 237km/h) αλλά και μια ισχυρότερη έκδοση με 225ps (2003) με ακόμη καλύτερες επιδόσεις που διακρινόταν για τον σπορτιφ χαρακτήρα της ανάμεσα στα hot-hatch της εποχής (0-100km/h σε 6.9 sec και τελική ταχύτητα 242km/h).\nΗ δεύτερη και ριζικά ανασχεδιασμένη γενιά του Leon Cupra 2.0 TSI (2006) ακολούθησε διαφορετική σχεδιαστική προσέγγιση, διατήρησε όμως τον σπορ χαρακτήρα με υψηλή απόδοση 240ps και εξαιρετικές επιδόσεις. (0-100km/h σε 6.4 sec και τελική ταχύτητα 250km/h)\nΤο Leon CUPRA R 2.0 TSI (2009) δέχτηκε διακριτικές αισθητικές επεμβάσεις στους προφυλακτήρες για πιο αιχμηρό σχεδιασμό, ηλεκτρονικό κλείδωμα διαφορικού XDS και αύξηση της απόδοσης στους 265ps (0-100km/h σε 6.2 sec και τελική ταχύτητα 250km/h)\nΗ τρίτη γενιά του Leon Cupra 2.0 TSI (2014) έφερε σημαντικές αλλαγές με ολοκαίνουρια πλατφόρμα, νέο κινητήρα με μεταβλητό χρονισμό βαλβίδων, ενεργό κλείδωμα διαφορικού, επιλογή στυλ οδήγησης Cupra Drive Profile και τρία διαφορετικά στυλ αμαξώματος (3θυρο-5αθυρο-estate) σε δύο εκδόσεις απόδοσης με 265ps και 280ps σε συνεργασία με αυτόματο DSG ή χειροκίνητο κιβώτιο. Το εικονιζόμενο και πιο πρόσφατο Leon Cupra 2.0 TSI 290 (2016) έχει ομολογουμένως τα πιο εντυπωσιακά τεχνικά χαρακτηριστικά αφού αποδίδει 290ps και 350Nm ροπής, κερδίζοντας τον τίτλο του ισχυρότερου Seat παραγωγής (επιτάχυνση 0-100km/h σε 5,7 δευτερόλεπτα και τελική ταχύτητα 250km/h).\nΠηγές: Seat, SeatCupra.net\nCupra, ibiza, Leon, seat, αφιέρωμα, επέτειος, σπορ\nMcLaren 570S GT4 »\n« Renault Clio Pro+ Euro 6